13 ezren jelentkeztek az Első fizetésem programra

A program olyan 30 év alatti fiataloknak nyújt támogatást, akiknek legalább középiskolai végzettségük van, és nem rendelkeznek munkatapasztalattal – áll a közleményben.

Több mint 13 ezer fiatal jelentkezett az Első fizetésem program negyedik ciklusában arra a közel 10.600 állásra, amit mintegy hétezer munkáltató ajánlott fel - közölte a Nemzeti Foglalkoztatási Szolgálat.
A munkaadóknak már a kezdetektől lehetőségük van a regisztrált jelöltek kiválasztására, viszont a végleges döntést december 22-éig kell meghozniuk.
A névsor a www.mojaprvaplata.gov.rs weboldalon lesz elérhető.

Sokan jelentkeztek az Első fizetésem programra

Több mint 13 ezer fiatal jelentkezett az Első fizetésem programra.

A program olyan 30 év alatti fiataloknak ad támogatást,
akiknek legalább középiskolai végzettségük van,
és még nincs munkatapasztalatuk.
Az Első fizetésem programban több mint 10 ezer
munkahelyre lehetett jelentkezni.
A munkaadók már a kezdetektől kiválaszthatták, hogy
melyik jelentkezőnek adják a munkát.
A végleges döntést december 22-éig kell meghozniuk a munkaadóknak.
A munkahelyekre kerülő jelentkezők névsora
a www.mojaprvaplata.gov.rs internetes oldalon lesz elérhető.


Január elsejétől drágul a cigaretta Szerbiában

Az év első napjától emelik a dohánytermékek jövedéki adóját, ennek eredményeként pedig minden doboz ára 10 dinárral lesz több.

A bagó egyébként évente kétszer szokott drágulni, jellemzően 10-10 dinárral. Az első általában az év elején tapasztalható, a második az év közepén esedékes.

Január 1-jétől drágul a cigaretta

Január 1-jétől drágul a cigaretta Szerbiában.

Összesen 10 dinárral lesz több a cigaretta.
A cigaretta évente 2-szer szokott drágulni.
A cigaretta általában 10 dinárral szokott drágulni.
Az első drágítás az év elején tapasztalható,
a második az év közepén.
A dohányzás káros az ember egészségére.


Holnap este sorsolás a Vedd el a számlát és nyerj! játékban

Szombaton kezdődik a Vedd el a számlát és nyerj! 2023 nyereményjáték második fordulója.

Ebben a körben öt sorsolás során november 11-ig 10 lakás talál majd gazdára. Hat lakás Belgrád Zimonyi kapu városrészében, négy pedig Új-Belgrád 63-as tömbjében található. A nyereményjátékban részt vehet minden nagykorú, Szerbiában lakóhellyel és tartózkodási hellyel rendelkező állampolgár számára elérhető, aki a Vedd el a számlát és nyerj! mobiltelefonos alkalmazáson keresztül regisztrálta számláját, összegtől függetlenül.
Az első húzást a Szerbiai RTV 18 órától élőben közvetíti.

Holnap Vedd el a számlát és nyerj! sorsolás

Szombat október 14-e, holnap lesz.
Holnap este sorsolják ki a nyerteseket
a Vedd el a számlát és nyerj! nevű nyereményjátékban.
Összesen 5 szombati napon lesz a nyereményjáték sorsolása.
November 11-ig lehet játszani a Vedd el a számlát és nyerj!
nevű nyereményjátékban.
Ebben a játékban összesen 10 belgrádi lakást sorsolnak ki.
A nyereményjátékban részt vehet minden nagykorú,
Szerbiában lakóhellyel
és tartózkodási hellyel rendelkező állampolgár.
A Vedd el a számlát és nyerj!
mobiltelefonos alkalmazáson keresztül kell
a vásárlások során kapott számlákat feltölteni.
Az első húzás szombat este 6 órakor kezdődik.
A Szerbiai RTV televíziós csatornán lehet nézni a sorsolást élőben.


Csak 2024-től kötelező a pénztárgép

A piaci árusokat csak 2024 januárjától kötelezik majd arra, hogy pénztárgépet használjanak – közölte Siniša Mali pénzügyminiszter.

Elmondta, megállapodtak a Piaci Árusok Egyesületével abban, hogy addig nem szorgalmazzák a pénztárgépek bevezetését, amíg nem teremtenek jobb feltételeket a munkájukhoz. Mint ismeretes, a piaci árusok az elmúlt egy év során többször is tiltakoztak amiatt, hogy számukra is kötelezővé tegyék a pénztárgépek használatát, illetve a nyugták kiadását.

Csak 2024-től kötelező a pénztárgép

A piaci árusoknak csak 2024 januárjától lesz kötelező a pénztárgépek használata.

Ezt Siniša Mali, a szerb pénzügyminiszter mondta.
A pénzügyminiszter azt is elmondta,
hogy megállapodtak a Piaci Árusok Egyesületével,
hogy addig nem kell pénztárgépet használniuk,
amíg nincsenek jobb munkafeltételek a piacokon.
A piaci árusok az elmúlt 1 évben többször is
tiltakoztak a pénztárgépek bevezetése ellen
és az ellen, hogy a piacokon is számlát keljen adni.


Maradnak az árak a kutakon

Nem változik az üzemanyag ára a következő héten Szerbiában.

Az előttünk álló hét napban így a kutakon legfeljebb 197 dinárt kell fizetnünk a gázolajért, míg a 95-ös benzin literéért 164 dinárt kérhetnek el. Az üzemanyagok árát Szerbiában hetente határozzák meg, az új árak mindig pénteken 15 órától érvényesek.

Maradnak az árak a benzinkutakon

Nem változik az üzemanyagok ára Szerbiában.

A következő 7 napban így a dízel literje
maximum 197 dinárba kerül.
A következő 7 napban a benzin literéért
164 dinárt kérhetnek el a szerbiai töltőállomásokon.
Töltőállomás ugyanaz, mint a benzinkút.
Az üzemanyagok árát hetente határozzák meg Szerbiában.
Az új üzemanyagárak mindig pénteken
délután 3 órától érvényesek.
Ma december 30-a, péntek van.


Olcsóbb lesz az üzemanyag

Egy hétig olcsóbb lesz a benzin és a gázolaj is Szerbiában. Közzétették a jövő péntekig esedékes üzemanyagárakat. Ennek értelmében a dízel literje 201, míg a 95-ös benzin literenkénti ára 190 dinár. Ez azt jelenti, hogy a gázolaj és a benzin 1 dinárral lesz olcsóbb.

Olcsóbb lett az üzemanyag

Olcsóbb lett az üzemanyag a szerbiai benzinkutakon.

Az új üzemanyagárak péntek délután 3 órától érvényesek.
Péntek augusztus 2-a, tegnap volt.
A következő 7 napban olcsóbb lesz a benzin
és a dízel is Szerbiában.
A következő hét napban 1 liter dízel 201 dinárba,
1 liter benzin 190 dinárba kerül.
Ez azt jelenti, hogy a dízel és a benzin is 1 dinárral lett olcsóbb.


Ezt írja Lázár János magyar közlekedési miniszter Facebook-posztjában.

Többek között ezt szögeztük le a mai magyar-szerb belügy- és közlekedési miniszterek találkozóján. Közös célunk az, hogy egy utasbarát menetrendet alakítsunk ki, amely a szabadkai és szegedi lakosok utazási igényeit tartja szem előtt - tette hozzá Lázár. Mint arról beszámoltunk, dr. Pásztor Bálint, a Vajdasági Magyar Szövetség megbízott elnöke Szabadkán, a párt székházában egyeztetett a magyar miniszterrel, ahol pontosította a vajdasági magyarság igényeit a határátkelők nyitvatartási idejének meghosszabbításával és a Szabadka-Szeged vasútvonal mielőbbi üzembe helyezésével kapcsolatban. Kiemelte, hogy utasbarát menetrend kialakítását kérte a magyar tárcavezetőtől.

November végén elindul a vasúti személyforgalom Szabadka és Szeged között

November 28-án elindul a vasúti személyforgalom Szabadka és Szeged között.

Ezt Lázár János magyar közlekedési miniszter írta
Facebook oldalán.
Lázár János tegnap magyar és szerb közlekedési
miniszterekkel találkozott Szabadkán.
Tegnap november 13-a, hétfő volt.
Lázás Jánost azt is írta, hogy a magyar és a szerb oldal számára is
közös cél, hogy egy utasbarát menetrendet alakítsanak ki.
Ez az utasbarát menetrend a szabadkai és szegedi lakosok igényeit
veszi majd figyelembe.
Lázár János tegnap Dr. Pásztor Bálinttal is találkozott Szabadkán.
Dr. Pásztor Bálint a VMSZ megbízott elnöke.
A VMSZ a Vajdasági Magyar Szövetség rövidítése.
A találkozáson Dr. Pásztor Bálint
a magyar miniszternek ismertette,
a vajdasági magyarság igényeit
a határátkelők nyitvatartási idejének meghosszabbításáról.
A találkozón a VMSZ megbízott elnöke kérte
a magyar minisztertől a Szabadka-Szeged vasútvonal
mielőbbi működésének elindítását is.


Vasárnap megnyitják a Koszovó utcai közúti aluljárót Szabadkán

Vasárnap 12 óra környékén megnyitják a Koszovó utcai közúti aluljárót Szabadkán - tájékoztat közleményében a közlekedési minisztérium.

Az illetékesek felhívják a figyelmet arra, hogy a járda még nem készült el teljesen, ennek a befejezése keddre várható. A gyalogosok és a kerékpárosok így február 14-től, szerdától használhatják majd az aluljárót.

Ma nyitják meg a Koszovó utcai közúti aluljárót

Ma 12 órakor nyitják meg a Koszovó utcai közúti aluljárót Szabadkán.

Ma február 11-e, vasárnap van.
Ma megnyitják a forgalom előtt a Koszovó utcai közúti aluljárót.
Felhívják a lakosok figyelmét, hogy a járda
még nem készült el teljesen.
A járdát kedden fogják teljesen befejezni.
Kedd február 13-a lesz.
A gyalogosok és a kerékpárosok ezért február 14-től
használhatják majd az aluljárót.
Február 14-e szerda lesz.


Megszólalt az Imlek: nincs nagy gond, lesz tej

A szerbiai tejipari vállalat közleményben reagált a kialakult helyzetre.

Az Imlek azt állítja, hogy a szerbiai tejtermelés a költségek növekedése miatt csökkent le. A cég közleménye szerint egyebek mellett a szárazság és a takarmány drágulása okozta a gondokat. Aggodalomra nincs ok, nem lesz tartós a tejhiány – írják. Hangsúlyozták, hogy nem olyan méretű a probléma, ami komolyan akadályozná Szerbia tejellátását.
Az Imlek közleménye szerint a különböző híresztelések következtében megnőtt a kereslet is, ami ugyancsak kihatott a tejhiány kialakulására.

Az Imlek szerint nincs nagy gond, lesz tej

A szerbiai Imlek tejipari vállalat szerint nincs nagy gond, lesz tej a boltok polcain.

Az Imlek azt írja, hogy a szerbiai tejtermelés
azért csökkent le, mert megnövekedtek a költségek.
Az Imlek azt írja, hogy a szárazság
és a takarmány drágulása miatt
vannak a tejhiány problémák.
Az Imlek tejipari vállalat szerint
nem kell aggódniuk az embereknek,
mert lesz elég tej.
Az Imlek tejipari vállalat azt is írta,
hogy a kialakult helyzet miatt
még többen vásároltak nagy mennyiségben tejet
és ez miatt is lett tejhiány
a szerbiai boltok polcain.


4500 üdülési utalvány vár még gazdára

195 500 üdülési utalványt osztottak ki eddig és további 4500 maradt - közölte Tatjana Matić.

A kereskedelmi, turisztikai és távközlési miniszter hozzátette, a polgárok ilyen jellegű érdeklődése a szerbiai nyaralás iránt megmutatja az ország turisztikai kínálatának bőségét és minőségét, de egyben fantasztikus gazdasági perspektívát is ad.
A 15 ezer dináros utalványt nyugdíjasok, munkanélküliek, diákok és a 70 ezer dinárnál kevesebbet keresők igényelhetik. Mindazok, akik az év elején 5000 dináros utalványt kaptak, azok is pályázhatnak a 10 ezer dináros különbözet megszerzésére. Az utalványt október 31-ig lehet kihasználni, és minimum öt vendégéjszakát kell igénybe venni.

4500 üdülési utalványt osztanak még ki

Eddig több mint 190 ezer üdülési utalványt osztottak ki a szerbiai lakosoknak.

Még további 4500 üdülési utalványra
lehet jelentkezni a szerbiai lakosoknak.
Nagyon sok szerbiai lakos jelentkezett eddig
az üdülési utalványokra.
Ez azt jelenti, hogy Szerbiában is
vannak gyönyörű kirándulóhelyek
és Szerbiában is lehet nyaralni.
Az üdülési utalványokat belföldi,
vagyis Szerbián belüli utazásokra,
kirándulásokra lehet kihasználni.
Az üdülési utalványokat
a szerbiai postákon lehet kérni.
Nyugdíjasok, munkanélküliek, diákok
és a 70 ezer dinárnál kevesebb fizetést
kereső személyek kaphatnak üdülési utalványt.
Akik az év elején 5000 dináros utalványt kaptak,
azok is jelentkezhetnek,
de ők 10 ezer dinár értékben kaphatják meg
az üdülési utalványt.
Fontos, hogy az üdülési utalvánnyal
minimum 5 vendégéjszakát kell eltölteni
egy szerbiai üdülőhelyen.


Bizakodóak a piaci árusok - ideiglenesen leállítják a tiltakozást

A szerb államfő és az árusok képviselői között akkor kezdődtek az egyeztetések, miután szerdán csaknem 12 órán át tiltakoztak a fiskális pénztárgépek bevezetése miatt.

Bizakodóak a piaci árusok a Vučićtyal folytatott megbeszélések után. A piaci eladók közölték: ideiglenesen leállítják a tiltakozásokat, a következő héten pedig ismét asztalhoz ülnek a szerb államfővel a témában kapcsolatban. A megbeszélés témája a piaci árusok elégedetlensége a kötelező fiskális számláról szóló törvény bevezetése miatt. Srđan Praštalo, a piaci eladók képviselője elégedett a Vučićtyal való tárgyalással kapcsolatban. Elmondta: a következő megbeszélésig biztosan nem fognak tüntetni.

Reménykednek a piaci árusok

Reménykednek a piaci árusok, egy időre leállították a tiltakozást.

A piaci árusok szerdán 12 órát tiltakoztak
Belgrádban a fiskális pénztárgépek
bevezetése miatt.
Szerda április 13-a volt.
Belgrád Szerbia fővárosa.
A hosszú tiltakozás után
a szerb államfő és az árusok képviselői között
megbeszélések kezdődtek.
A szerb államfő Aleksandar Vučić.
A megbeszélés után a piaci árusok reménykednek,
hogy nem kell majd pénztárgépet használni
a szerbiai piacokon.
A piaci eladók elmondták, leállítják a tiltakozásokat.
A piaci eladók elmondták, jövő héten
folytatják a megbeszéléseket
a szerb államfővel.
A megbeszélés témája
a piaci árusok elégedetlensége
a kötelező pénztárgépek
és a számlákról szóló törvény bevezetése miatt.
Srđan Praštalo a piaci eladók képviselője
elégedett a Vučićtyal való
megbeszélésekkel kapcsolatban.
Srđan Praštalo elmondta, a következő megbeszélésig
biztosan nem fognak tüntetni.


9 százalékkal emelkednek a nyugdíjak

Decemberben már a nagyobb összeget veheti fel a mintegy 1.700.000 nyugdíjas.

Az ígért két nyugdíjemelés közül ez az első, a második januárban várható, és a kettő összesen 20,8 százalékot tesz ki. Aleksandar Vučić szerb elnök már korábban bejelentette, hogy november 1-jétől 9 százalékkal növelik a nyugdíjakat. Elsőként az iparos nyugdíjasok vehetik fel a megnövelt összeget december 2-án, majd 6-án a mezőgazdasági nyugdíjasok és december 10-én azok, akik munkaviszonyból mentek nyugdíjba. Vučić azt is jelezte, hogy január 1-jétől további 12,1 százalékos nyugdíjemelés lesz, amit február 2-án illetve 10-én kapnak meg.

Mától emelkednek a nyugdíjak Szerbiában

Az ígért 2 nyugdíjemelés közül ma kapják meg az elsőt a szerbiai nyugdíjasok.

Mától 9 százalékkal növekszenek
a nyugdíjak Szerbiában.
Ma november 1-je, kedd van.
Ez azt jelenti, hogy decemberben
már nagyobb összeget vehetnek fel a nyugdíjasok.
A második nyugdíjemelés januárban várható.
A két nyugdíjemelés összesen
20,8 százalékos növekedést jelent
a szerbiai nyugdíjasok számára.
Elsőként az iparos nyugdíjasok vehetik fel
a megnövekedett nyugdíjat december 2-án.
Ez után december 6-án a mezőgazdasági
nyugdíjasok vehetik fel a megemelkedett nyugdíjat.
December 10-én azok a nyugdíjasok vehetik majd fel
a magasabb nyugdíjat,
akik munkaviszonyból mentek nyugdíjba.
Aleksandar Vučić korábban azt is bejelentette,
hogy január 1-jétől további nyugdíjemelés várható.
Ezt február 2-án és 10-én kapják majd meg
a szerbiai nyugdíjasok.
Aleksandar Vučić a szerb államfő.


Verseci és belgrádi számlát húztak ki

Ezen a hétvégén is gazdára talált két belgrádi lakás a Vedd el a számlát és nyerj! nevű játékban.

Dragana Slamarski egy másfél szobás lakás tulajdonosa lett, ő Versecen vásárolt és kapta meg a nyerő számlát. A kétszobás belgrádi lakás Senka Jovanovićé lett, ő Belgrád Rakovica városrészében kapott számláját küldte be.
Immár csaknem 60 millió nyugtát regisztráltak az állami nyereményjátékra, és több mint 704 ezren játszanak. A jövőheti sorsolást is szombaton tartják, 18,05-től és a szerb közmédia egyes csatornáján lehet követni. A számlákat továbbra is be lehet szkennelni.

Verseci és belgrádi számlát húztak ki

Tegnap ismét megtartották a Vedd el a számlát és nyerj! nevű játék sorsolását.

Tegnap február 4-e, szombat volt.
Tegnap ismét gazdára talált 2 belgrádi lakás
a Vedd el a számlát és nyerj! nevű játékban.
Dragana Slamarski egy 1,5 szobás lakást nyert tegnap.
Dragana Versecen vásárolt és kapta meg
a nyerő számlát.
A 2 szobás belgrádi lakást Senka Jovanović nyerte.
Senka belgárdi számlát küldött be a játékba.
Most már 60 millió számlát küldtek be
az állami nyereményjátékba.
Már több mint 704 ezren játszanak
az állami nyereményjátékban.
A jövő héten is szombaton tartják a sorsolást.
Jövő hét szombat február 11-e lesz.
Jövő szombaton is délután 6 óra 5 perctől
kezdődik a játék az RTS1-es csatornán.
A számlákat továbbra is be lehet küldeni
a mobilos alkalmazás segítségével.


A vendéglátóhelyek nagy része este 8-kor bezár

Továbbra is védettségi igazolással látogathatók a vendéglátóhelyek, szórakozóhelyek 20 óra után Szerbiában. A 0-tól 24 óráig dolgozó helyeken reggel 6-tól lehet ismét az említett okmány nélkül tartózkodni.

A vendéglátósok, a zenészek így jelentős bevételektől esnek el, hiszen a rendezvények, bálak többségét sorra elhalasztják. Az elmúlt 10 napban 20 óra után csak védettségi igazolással lehet betérni egy pohár borra, vacsorára a vendéglátóhelyekre. Szórakozni pedig a legtöbb helyen egyáltalán nincs lehetőség. Sokakat bosszant ez a kormányrendelet. A szigorítások a zenészeket, lemezlovasokat is nagyban érintik, hiszen a bevételeiktől így szinte teljes mértékben elesnek.
A vendéglátósok nagy része úgy döntött, hogy este 8 óra után az oltott és az oltatlan vendégek előtt is bezárja kapuit, hiszen nem akartak különbséget tenni vendégeik között. A magyarkanizsai Tiszaparton található étterem este 8 óra után már csak házhoz szállítással üzemel.
Az egészségügyben dolgozók továbbra is az oltás mellett teszik le a voksukat. Dr. Katona Szabó Lívia, magyarkanizsai orvos szerint mindenképp érdemes felvenni az oltás mindhárom dózisát, hiszen az oltatlanok körében súlyos formát ölt a koronavírus által előidézett betegség.
A fertőzöttek száma ugyan némileg csökkent az elmúlt napokban, azonban az illetékesek szerint továbbra sem lélegezhetünk fel, hiszen amíg a lakosság nagy százaléka nem oltatja be magát, addig hasonló intézkedésekre számíthatunk.

A legtöbb vendéglátós úgy döntött, hogy este 8-kor bezár

A legtöbb szerbiai vendéglátós úgy döntött, hogy este 8 órakor bezár.

Este 8 óra után továbbra is védettségi igazolással
látogathatók a szerbiai vendéglátóhelyek
és szórakozóhelyek.
Vendéglátóhely például az étterem,
a kávézó, a pizzéria.
Az egész nap dolgozó helyeken
reggel 6 órától lehet újra védettségi igazolás nélkül lenni.
Az este 8 órától való kötelező védettségi igazolások
bevezetése óta egyre több rendezvényt,
bálat és bulit halasztanak el.
Ez miatt a vendéglátóhelyek és a zenészek is
nagy bevételtől esnek el.
Bevétel az a pénzösszeg, amit a vendégek fizetnek
a vendéglátóhelyeken és a szórakozóhelyeken.
A vendéglátósok nagy része este 8 óra után bezár.
A vendéglátósok ezt azért teszik,
mert nem akarnak különbséget tenni
a beoltott és a nem beoltott vendégek között.
Több étterem este 8 óra után már csak
házhozszállítást vállal.
Az orvosok szerint fel kell venni
a koronavírus elleni védőoltás mind a 3 adagját.
Az orvosok szerint a védőoltás
az egyetlen megoldás a koronavírus ellen.
A koronavírusos betegek száma
valamivel csökkent az elmúlt napokban, Szerbiában.
Az orvosok szerint, amíg a lakosság nagy része
nem oltatja be magát, addig szigorításokra kell számítani.


Korlátozták az étolaj árát Szerbiában

Legfeljebb 219,99 dinárért árusíthatják a boltokban.

A szerb kormány korlátozta az étolaj árát. A döntés értelmében literenként legfeljebb 219,99 dinárt kérhetnek az élelmiszeripari termékért az üzletekben - írta vasárnap a Szerbiai RTV. A Hivatalos Közlönyben egyébként október 21-én jelent meg az étolajra vonatkozó kormánydöntés.

Korlátozták az étolaj árát Szerbiában

A szerb kormány korlátozta az étolaj árát az országban.

A szerb kormányban azok a politikusok vannak,
akik döntéseikkel az országot irányítják.
A döntés szerint literenként maximum
219,99 dinárt kérhetnek el az étolajért
a szerbiai üzletekben, a boltokban.
Erről október 21-én döntött a szerb kormány.


Egyre többen üdülnek Vajdaságban

115.157 turista látogatta meg Vajdaságot az év első három hónapjában, ami 6,5 százalékkal több, mint ugyanebben az időszakban tavaly– írja a Vajdasági Idegenforgalmi Szervezet adataira hivatkozva a 021.rs.

Az első három hónapban 366.088 vendégéjszakázást jegyeztek, ami 10,5 százalékos növekedést jelent mint tavaly ugyanebben a periódusban. Ebből a számból a külföldi turisták vendégéjszakázásának száma 183.915, ami 25,6 százalékos növekedést jelent. A leglátogatottabb városok Újvidék és Szabadka voltak, míg Banja Vrdnik volt a legnépszerűbb fürdőhely.

Egyre többen üdülnek Vajdaságban

Az év első 3 hónapjában több mint 100 ezer
turista látogatta meg Vajdaságot.
Az év első 3 hónapja január, február és március.
Egyre több a belföldi és a külföldi turista is Vajdaságban.
Idén egyre többen töltenek el vendégéjszakát
a vajdasági üdülőhelyeken a tavalyi évhez képest.
A leglátogatottabb városok Vajdaságban
Újvidék és Szabadka voltak.
A legnépszerűbb fürdőhely pedig Banja Vrdnik volt
az év első 3 hónapjában.


Megállapodás a napraforgó áráról

Megállapodás született a napraforgó áráról a tiltakozó gazdák és a szerb kormány között. A Szerbiai RTV szerint a napraforgó felvásárlási ára kilogrammonként 73 dinár lesz, a kifizetés határideje pedig október 15.

A megállapodás szerint a közvetítő árrése maximum 2,6 dinárra van korlátozva, míg a felvásárlótól az étolajgyárig történő szállítási költséget maguk az étolajgyárak viselik.
Ami az üzemanyagot illeti, 20 dináros lesz a hozzájárulás literenként, hektáronként 50 literig.
A negyedévi tejprémiumot 15 dinárra emelik a 2022-es évre vonatkozóan.
Emellett a kormány vállalta, hogy az elkövetkező időszakban is egyeztet az állattenyésztőkkel. A gazdálkodók továbbá 12 hónapos hitelmoratóriumot kaptak.
A szerb kormány az RTS-nek elmondta, hogy elégedettek a tárgyalások sikeres lezárásával, valamint azt is, hogy erre a forgatókönyvre számítottak, tekintettel arra, hogy a hétfői ülésen nagyfokú egyetértés született.
Nyolc napja tüntetnek a gazdák Szerbia szerte. A tegnapi tárgyalások után ma folytatódtak az útlezárások Újvidéken, Szabadkán, Zomborban, Pancsován. A šumadijai gazdák traktorokkal indultak Belgrádba.

Megállapodás a napraforgó áráról

Sikerült megállapodniuk a mezőgazdasági termelőknek a szerb kormánnyal.

A szerb kormányban azok a politikusok vannak,
akik döntéseikkel az országot irányítják.
A megállapodás a napraforgó áráról
és más, a termelők által kért követelésekről történt.
A megállapodás szerint a napraforgó
felvásárlási ára kilogrammonként 73 dinár lesz.
A kifizetés határideje pedig október 15-e lesz.
A termelők megállapodtak az üzemanyagok árával
és a tejprémium árával kapcsolatban is.
A kormány vállalta, hogy a következő időszakban
az állattenyésztőkkel is megbeszélést tart majd.
A szerb kormány elmondta,
hogy elégedettek a megbeszélések
sikeres lezárásával.
A mezőgazdasági termelők már 8 napja
tüntettek több szerbiai városban is.
Tegnap a gazdák folytatták traktorjaikkal
az útlezárásokat Újvidéken,
Szabadkán, Zomborban és Pancsován is.
Tegnap augusztus 16-a, kedd volt.


Újabb tiltakozásokat jelentettek be a szerbiai gazdák

A termelők elégedetlenek kéréseik teljesítésével és az Aleksandar Martinović mezőgazdasági miniszterrel folytatott kommunikációval.

Hét agráregyesület úgy döntött, Szerbia-szerte ismét tüntetésekkel próbálják megoldani a mezőgazdasági problémáikat. A gazdák azt állítják, egyebek mellett nem fizették ki számukra a vetőmag után járó 17 ezer dináros támogatást, ahogy a szarvasmarhák utánit sem, amelynek összege egyedenként 100 ezer dinár.
Emellett a termelők szerint, a június 5-én Aleksandar Martinović mezőgazdasági miniszterrel, valamint a pénzügyminisztérium és az agrárfizetések igazgatósága képviselőivel tartott találkozón született megállapodást nem tartották tiszteletben.

A termelők elégedetlenek kéréseik teljesítésével.

Ez miatt újabb tiltakozásokat jelentettek be a szerbiai gazdák.
Több szerbiai gazda is úgy döntött, hogy
ismét tüntetésekkel próbálják megoldani
a mezőgazdasági problémáikat.
Ez azt jelenti, hogy a gazdák traktoraikkal
az utcákon fognak tüntetni egész Szerbia területén.
A gazdák azt mondják, hogy nem fizették ki számukra
a vetőmag után járó 17 ezer dináros támogatást.
A gazdák a szarvasmarhák utáni támogatást sem
kapták meg, amelynek összege egyedenként 100 ezer dinár.
A gazdák szerint a számukra tett korábbi igéreteket
nem tartotta be az állam.


Továbbra is elégedetlenek a gazdák, folytatódnak a tárgyalások

Megállapodtak a tejprémiumról, de a napraforgó áráról nem. Ezt mondták az elégedetlen gazdák, miután egész nap a szerb kormányfővel tárgyaltak.

A termelők a találkozót követően azt mondták, nagyon nehéz tárgyalásokon vannak túl, de mégsem sikerült teljes megegyezésre jutni. Reményüket fejezték ki, hogy a következő napokban sikerül a napraforgó áráról is kiegyezni. Mint fogalmaznak Ana Brnabić, a kormány és mindenki konstruktívan állt a gondokhoz, arra törekedtek, hogy megoldást találjanak. A gazdák azt mondták, feloldják az útblokádokat, de a traktorok az utak mentén maradnak, a további lezárásokról később döntenek.

Továbbra is elégedetlenek a gazdák

Továbbra is elégedetlenek a gazdák, folytatódnak a megbeszélések.

A mezőgazdászok tegnap
egész nap a szerb kormányfővel
tartottak megbeszélést.
Tegnap augusztus 15-e, hétfő volt.
A szerb kormányfő Ana Brnabić.
A gazdák továbbra is elégedetlenek,
mert nem sikerült megállapodni
a napraforgó áráról.
A gazdák azt mondták, hogy nem zárják le
az utakat, de a traktorok az utak
mellett maradnak továbbra is.
A további útlezárásokról később döntenek.


300 álláshelyet ajánlanak fel a munkáltatók a szabadkai állásbörzén

Az eseményt 10 és 14 óra között szervezi meg a Nemzeti Foglalkoztatási Szolgálat szabadkai fiókintézetében, a Jovan Mikić 12-ben. Az idei börzén 300 álláshelyet ajánlanak fel, amelyet az állásbörzétől számított fél éven belül lehet betölteni. A helyszínen adott a lehetőség a közvetlen beszélgetésre a munkáltatókkal és az önéletrajzot is személyesen átadhatják az álláskeresők.
Tijana Kerleta, a szabadkai közvetítői osztály vezetője, Nemzeti Foglalkoztatási Szolgálat. „A korábbi évekhez hasonlóan, a legnagyobb szükség a termelésben dolgozókra lenne, azaz lakatosokra, hegesztőkre és fémesztergályosokra. Emellett igény mutatkozik a középfokú szakképzettségűek iránt is, mint amilyen az adminisztráció, az értékesítés, a felsőfokú szakképzettségben pedig a gépész és villamos szakmák iránt.”

Állásbörze lesz Szabadkán

Állásbörzét tartanak november 10-én Szabadkán.

Az állásbörzén munkákat ajánlanak fel
a munkakeresők számára.
A szabadkai állásbörzén idén 300 munkahelyet
ajánlanak fel a munkaadók.
Az eseményt november 10-én
délelőtt 10 órától délután 2 óráig szervezik meg.
Az állásbörze a Jovan Mikić utca 12-es címen lesz
a Nemzeti Foglalkoztatási Szolgálat
szabadkai fiókintézetében.
Az állásbörzén a munkakeresők
beszélhetnek majd a munkáltatókkal
és az önéletrajzot is személyesen átadhatják.
Idén a legnagyobb szükség a lakatosokra,
a hegesztőkre és a fémesztergályosokra van.
A munkáltatók részéről érdeklődés van még
például az adminisztráció, az értékesítés,
 a gépész és villamos szakmák iránt is.


Irány a benzinkút!

Tovább csökkent a benzin ára a szerbiai kutakon, a dízel ára azonban most sem változott.

A benzin csakúgy mint múlt héten ismét 2 dinárral lett olcsóbb, és most 192 dinárba kerül literje, a dízel pedig 201 dinár maradt. Az új árak péntek délután 3 órától lépnek érvénybe a töltőállomásokon és egy hétig maradnak aktuálisak.

Tovább csökkent a benzin ára

Tovább csökkent a benzin ára a szerbiai benzinkutakon.

Ez azt jelenti, hogy a benzin ára 2 dinárral lett olcsóbb.
Most 192 dinárba kerül 1 liter benzin.
A dízel ára most sem változott.
Ez azt jelenti, hogy 1 liter dízelért
201 dinárt kell továbbra is fizetni a szerbiai benzinkutakon.
Az új árak péntek délután 3 órától érvényesek.
Péntek május 31-e, tegnap volt.
A töltőállomásokon 7 napig maradnak érvényben
az új üzemanyagárak.


Csökkentik az üzemanyag árát a következő egy hétre

A literenkénti ár három dinárral kevesebb.

Olcsóbb lesz az üzemanyag az elkövetkező héten Szerbiában. A gázolaj és a benzin ára is három dinárral csökkent - tették közzé az illetékesek.
A gázolaj literje 182 dinárba kerül 15 órától, a benzin literjéért 175 dinárt kell majd fizetni.
Az új árak jövő hét péntek délután három óráig érvényesek.

Olcsóbb lesz az üzemanyag

Olcsóbb lesz az üzemanyag a következő egy hétben.

Olcsóbb lesz a benzin és a dízel is
a következő egy hétben a szerbiai benzinkutakon.
A benzin és a dízel literenkénti ára is
3 dinárral lesz kevesebb a következő 7 napban.
Ez azt jelenti, hogy a dízel literje
182 dinárba kerül ma délután 3 órától.
A benzin literjéért 175 dinárt kell fizetni
ma délután 3 órától a szerbiai töltőállomásokon.
Ma május 5-e, péntek van.
Töltőállomás ugyanaz, mint a benzinkút.
Az új üzemanyagárak a jövő hét
péntek délután 3 óráig lesznek érvényesek.
Jövő péntek május 12-e lesz.


Olcsóbb lesz az üzemanyag


Összegyűjtik a veszélyes hulladéknak számító növényvédő szeres flakonokat

Ebben az évben is összegyűjtik a növényvédő szeres flakonokat Magyarkanizsa községben. Az akciót a Vajdasági Agráregyesületek Szövetsége és a falugazdászok közösen szervezik meg Vajdaság több településén is.

Az olajrepce és a kalászosok esetében már több hete, hogy megkezdték a növényvédelmi intézkedéseket a gazdák. A vegyszeres kezelés pedig hetek múlva tovább folytatódik a tavasszal elültetett növények védelmével majd. Több évtizede gondot okoz a termelőknek, főleg az elhasznált, kiürült növényvédő szeres flakonok tárolása és elhelyezése. A Vajdasági Agráregyesületek Szövetség programjának köszönhetően bérmentesen megoldást találtak a problémára. Az akcióban nem csak gazdaságok, hanem cégek is részt vehetnek.
Marko Bojin, agronómus: „A cégnek számolva ez egy olyan hulladék, amit nem lehet tárolni, mert veszélyes hulladék. Ez másképp kell kezelni. Vannak ilyen akciók, ahol összegyűjtjük a kupakokat, eljönnek érte, elviszik. A cég kap papírt, hogy ha bármilyen ellenőr, vagy kérdés lesz ezzel kapcsolatban, hogy mit csinálunk ezzel a veszélyes hulladékkal, akkor fel tudjuk mutatni, hogy jó megfelelő módon lett továbbítva.”
A Vajdasági Agráregyesületek Szövetsége által, Vajdaság számos pontján egy bizonyos időpontban elszállítja az erre kijelölt illetékes szerv az igen veszélyes hulladékot. Magyarkanizsa községben ez a júniusi hónap folyamán fog megtörténni. A begyűjtés Horgoson, Kispiacon, Magyarkanizsán, Oromhegyesen, Tóthfaluban és Oromon történik, az erre kijelölt helyen és személyeknél, de ha igény mutatkozik, akkor más településen is megszervezi az elszállítást az illetékes szerv.
Skutera Éva, falugazdász, Vajdasági Agráregyesületek Szövetség: „Felhívnám a termelők figyelmét ezzel kapcsolatban, hogy a termőföld érték, és vigyázzanak megélhetési forrásukra ugyanis az eldobott flakonok mérgezik, tönkreteszik a termőterületet és illegális is ennek a széthagyása. Addig kérem, hogy otthon zsákokban gyűjtsék ezeket a flakonokat.”
Azok a gazdák, vállalatok, akik átadják a megjelölt helyeken ezeket a flakonokat, egy elismervényt is kapnak, melyet különféle pályázatok esetében kérhetnek a termelőktől. Egyébként a Vajdasági Agráregyesületek Szövetsége 2021-ben szervezte meg legelőször az akciót, amely minden évben egyre nagyobb érdeklődésre tesz szert.

Összegyűjtik a növényvédő szeres flakonokat

Idén is összegyűjtik a növényvédő szeres flakonokat Magyarkanizsa községben.

A növényvédő szeres flakonok veszélyes hulladéknak számítanak.
Az akciót a Vajdasági Agráregyesületek Szövetsége
és a falugazdászok közösen szervezik meg.
Az akciót Vajdaság több településén is megszervezik.
A gazdák már több hete használják a növényvédő szereket
az olajrepcére és a kalászosokra.
Kalászos például a búza, az árpa.
Már régóta gondot okoz a termelőknek
az elhasznált, kiürült növényvédő szeres flakonok
tárolása és elhelyezése.
A Vajdasági Agráregyesületek Szövetség akciójának
köszönhetően ingyenesen megoldódott a termelők problémája.
Az akcióban nem csak gazdaságok, hanem cégek is részt vehetnek.
A veszélyes hulladéknak számító
növényvédő szereket összegyűjtik és elszállítják.
Magyarkanizsa községben júniusi hónap folyamán
szállítják majd el a veszélyes hulladéknak számító
növényvédő szeres flakonokat.
A begyűjtés Horgoson, Kispiacon, Magyarkanizsán,
Oromhegyesen, Tóthfaluban és Oromon történik.
A növényvédő szeres flakonok begyűjtése
az erre kijelölt helyen és személyeknél történik.
Ha szükség lesz rá, akkor más településen is megszervezik
a növényvédő szeres flakonok elszállítását.
Az eldobott növényvédő szeres flakonok mérgezik,
tönkreteszik a termőterületet és tilos ennek a széthagyása.
Az összegyűjtésig otthon zsákokban kell, hogy gyűjtsék
a termelők az elhasznált flakonokat.
Azok a gazdák, vállalatok, akik átadják
a megjelölt helyeken a növényvédő szeres flakonokat,
1 elismervényt is kapnak.
Az elismervényt különféle pályázatok esetében
kérhetik el a termelőktől.


Nem áll meg a drágulás

Mától és péntektől is újabb emelkedés várható a cigaretta árát illetően.

Folytatódik a cigaretta januári áremelkedése, így egy csomag 310 és 600 dinár között vásárolható majd meg – írja a Szerbiai RTV. Egyes cigarettákért már január eleje óta többet kell fizetni, de mától, illetve 20-ától újabb márkáknak változik az ára.
A cigaretták árát 33 százalékos jövedéki adó terheli, amely a következő évben is változatlan marad. Mindehhez hozzáadódik az áfa, így a megemelt illeték miatt a gyártó 10 dinárral drágítja a terméket.
Egyébként növekedett az elektromos cigaretták töltésére szolgáló folyadék ára is.

Tovább drágul a cigaretta ára

Mától és péntektől újra drágul a cigaretta ára Szerbiában.

Ma január 18-a, szerda van.
Péntek január 20-a lesz.
A drágulás után 1 csomag cigaretta ára
300 dinár és 600 dinár között vásárolható majd meg.
Vannak olyan cigaretták, amelyekért
már január eleje óta többet kell fizetni.
Mától és péntektől további cigaretta márkák ára emelkedik.
Összesen 10 dinárral drágul a cigaretta ára.
Az elektromos cigaretták töltésére szolgáló
folyadék ára is növekedett az országban.


Elkezdődött a palicsi víztorony felújítása

Elkezdődtek a palicsi víztorony felújítási munkálatai. A turisták körében népszerű és ismert építményt körbekerítették, a munkálatokat az év végéig szeretnék befejezni - mondta el a Pannon RTV-nek Dencs Valéria.
A Palics Park Kft. igazgatója kiemelte, nem lehetett tovább várni a munkálatok elkezdésével. A felújításra 21 millió 400 ezer dinárt fordítanak tartományi eszközökből.
A tervek szerint az 1912-ben épült víztornyot teljesen felújítják. Először a sérüléseket javítják ki, majd a jelenleg rothadó állapotban lévő fapilléreket. A tervek szerint ezeket vagy restaurálják, vagy pedig szükség esetén a legsérültebbeket kicserélik.

Tegnap elkezdődött a palicsi víztorony felújítási munkálatai.

Tegnap július 19-e, szerda volt.
A palicsi víztorony épületét a munkálatok miatt körbekerítették.
Tervek szerint decemberig befejeződik
a palicsi víztorony épületének felújítása.
A felújítást a Palics Park Kft. vállalat vezeti.
Már nagyon fontos volt felújítani a víztorony épületét.
A palicsi víztorony több mint 100 éve épült.
Teljesen fel lesz újítva az építmény.
Tervek szerint először a sérüléseket javítják ki.
Azután majd a rothadó állapotban lévő
fából készült részeket javítják.
Ezeket a részeket felújítják, vagy szükség esetén
a legsérültebb részeket kicserélik.
A palicsi víztorony nagyon fontos építmény
a vajdasági emberek és a kirándulók számára is.


Ezzel véget ér a benzinturizmus

Csak a magyar rendszámú autók tankolhatnak majd olcsóbban Magyarországon.

Csak a magyar rendszámú autóknak teszik lehetővé az olcsóbb tankolást a benzinkutaknál péntektől Magyarországon – közölte Gulyás Gergely magyar Miniszterelnökséget vezető miniszter a mai Kormányinfón. A miniszter azt mondta, az árstopnak köszönhetően Európában Magyarországon lehet a legkedvezőbben tankolni, a határmenti kutakon látványos a benzinturizmus. A visszaélések megszüntetése érdekében hozták meg a lépést - mondta.

Csak a magyar rendszámú autók tankolhatnak olcsóbban Magyarországon

Mától csak a magyar rendszámú autók tankolhatnak olcsóbban Magyarországon.

Ma május 27-e, péntek van.
Erről a magyar kormány döntött.
A magyar kormányban azok a politikusok
dolgoznak, akik fontos dolgokról döntenek.
Magyarországon árstop van az üzemanyag árakra.
Ez azt jelenti, hogy nem emelhetnek
a benzinkutak az üzemanyag árakon.
Az árstopnak köszönhetően Európában
Magyarországon lehet legolcsóbban tankolni.
Ezt nagyon sok határon túli lakos ki is használta,
és Magyarországon tankolta meg a járművét.
A visszaélések megszüntetése végett
hozta meg a kormány az új döntést,
miszerint csak a magyar rendszámú
autók tankolhatnak olcsóbban Magyarországon.


A benzin olcsóbb, a dízel nem

A benzin olcsóbb, a dízel ára viszont változatlan lesz a következő hét napban Szerbiában.

A benzin egy dinárral olcsóbb, 177 dinár lesz, míg a dízel marad 184 dinár. Az új árak 15 órától érvényesek. A múlt héten a dízel literje 184 dinárba került, míg a benzin ára 178 dinár volt.

A benzin olcsóbb, a dízel nem

Megvannak az új üzemanyagárak a következő 7 napra.

A benzin olcsóbb lett, a dízel ára változatlan lesz
a következő 7 napban a szerbiai töltőállomásokon.
Töltőállomás ugyanaz, mint a benzinkút.
A benzin 1 dinárral olcsóbb,
vagyis 177 dinárba kerül.
A dízel marad 184 dinár.
Az új üzemanyagárak péntek délután 3 órától érvényesek.
Péntek június 16-a, tegnap volt.
A múlt héten a dízel literje 184 dinárba került,
a benzin ára 178 dinár volt.


Egyre többen fizetnek kártyával Szerbiában

Napi szinten több mint másfél milliószor fizetnek készpénz nélkül a szerbiai polgárok - derül ki a Szerb Nemzeti Bank adataiból.

A vásárlás ilyen formájára naponta 1,7 milliárd dinárt különítenek el. A NALED, a helyi gazdasági fejlődés nemzeti szövetsége azt írja, hogy ezek az adatok arról tanúskodnak, hogy a legkorszerűbb infrastruktúra bevezetése, alacsonyabb fizetési költségekkel kombinálva pozitív hatással volt 2020-ban a készpénz nélküli tranzakciókra.
Az illetékesek azt is kiemelték, hogy a Vedd el a számlát és nyerj elnevezésű nyereményjáték remek módszernek bizonyult a szürkegazdaság visszaszorításában. A borítékok nyolc százaléka tartalmazott kártyás fizetés után kapott számlát, ami arról tanúskodik, hogy a polgárok hajlanak a készpénzmentes fizetésre - emelték ki.

A szerbiai emberek egyre többször fizetnek bankkártyával.

Ez derült ki a Szerb Nemzeti Bank adataiból.
Még mindig sokan fizetnek készpénzzel,
de már a korszerűbb bankkártyát is
egyre többen használják Szerbiában.
A Vedd el a számlát és nyerj nevű
nyereményjátékba is sok olyan boríték érkezett,
amelyben kártyás fizetés után kapott számla volt.
Ez azt jelenti, hogy az emberek már használják
a készpénzmentes fizetést is az országban.
A Szerb Nemzeti Bank szerint
a Vedd el a számlát és nyerj nevű nyereményjáték
nagyon jó módszer volt
a szürkegazdaság visszaszorítására.
Szürkegazdaság az, amikor a vásárolt termékért
az eladó nem ad számlát a vásárlónak.


Olcsóbb lett a disznóhús

Néhány hét alatt közel 100 dinárt csökkent a sertés élő súlyának kilogrammonkénti ára. Jelenleg mintegy 200 dinárt adnak kilogrammjáért, viszont az ár naponta ingadozik.

Az állattenyésztők nem örülnek a drasztikus árváltozásnak, ugyanis még így sem kell a jószág a nagybani piacra, háztól pedig még nehezebb eladni.
Tavaly december elején 270-280 dinárért vették meg a sertést, most pedig jó, ha 200 dinárt fizetnek érte. A probléma nem csak az ár, hanem a kereslet hiánya is. A felvásárlóknak nem igazán kell még ilyen áron sem a jószág.
A jelenlegi árakkal számolva egy 25 kilogrammos kész takarmány közel 2 ezer dinárba kerül. Egy malacnak, ahhoz, hogy legalább 100 kilóra meghízzon, 400 kilogramm jó minőségű takarmányra van szüksége, ami több mint 30 ezer dinárba kerül, míg a mostani árak mellett egy ekkora hízóért még a 20 ezer dinárt sem kapja meg a termelő.

Olcsóbb lett a disznóhús

Néhány hét alatt 100 dinárral lett olcsóbb a disznó élő súlyának kilogrammonkénti ára.

Jelenleg 200 dinárt adnak a sertés
élő súlyának kilogrammjáért.
Ez az ár azonban naponta változik.
A sertés ugyanaz, mint a disznó.
Az állattenyésztők nem örülnek
a nagy árváltozásnak.
Azért nem örülnek, mert így sem kell a disznó
a nagybani piacra, háztól pedig
még nehezebb eladni.
Tavaly december elején 280 dinárért vették meg a sertést.
Tavaly 2022 volt.
Most pedig 200 dinárt fizetnek érte.
Idén 2023 van.
Ez az állattenyésztőknek kevesebb bevételt jelent.
Az állattenyésztők szerint a probléma
nem csak az ár, hanem az is, hogy kevesen
vásárolják a disznóhúst.
A felvásárlóknak nem kell még ilyen áron sem a jószág.
Az állattenyésztők számára nagyon drága
disznót tartani, ilyen alacsony eladási árak mellett.


Július 31-ig érvényben marad az üzemanyagokra vonatkozó árstop Szerbiában.

Az előző héthez képest három dinárral lesz olcsóbb a gázolaj, két dinárral pedig a 95-ös benzin. Ez alapján egy liter eurodízel ma 15 órától 183 dinárba kerül, míg a 95-ös benzin 175 dinárba - írja a Tanjug. A rögzített árak jövő hét péntekig érvényesek.
A kormány csütörtöki ülésén döntött a rendelet meghosszabbításáról. A határozatot a nagyobb fennakadások megelőzése és a lakosság életszínvonalának megőrzése érdekében fogadták el. A különböző üzemanyagok árait továbbra is minden pénteken teszi közzé a kül- és belkereskedelmi minisztérium, amelyek egy héten át lesznek érvényesek.

Olcsóbban tankolhatunk

Olcsóbban tankolhatunk a következő egy hétben a szerbiai benzinkutakon.

Az üzemanyagokra vonatkozó árstop
július 31-ig marad érvényben Szerbiában.
Erről a szerb kormány döntött.
A szerb kormányban azok a politikusok vannak,
akik döntéseikkel az országot irányítják.
Az előző héthez képest 3 dinárral lett olcsóbb a dízel.
Ez azt jelenti, hogy 183 dinárba kerül 1 liter dízel.
A benzin 2 dinárral lett olcsóbb az előző héthez képest
a szerbiai töltőállomásokon.
Ez azt jelenti, hogy 1 liter benzin 175 dinárba kerül.
A töltőállomás ugyanaz, mint a benzinkút.
A különböző üzemanyagok árait továbbra is
minden pénteken teszik közzé.
Az új üzemanyagárak 1 héten át lesznek érvényesek.
Az új üzemanyagárak minden pénteken
délután 3 órától érvényesek.


140 és 170 dinár között mozog a tartós tej ára Szerbiában

Mostanság nemcsak az áremelkedés, hanem a tejhiány is problémát okoz az országban.

A takarmány drágulása, a tej alacsony felvásárlási ára és a sokára kifizetett állattenyésztői támogatások - ezek mind hozzájárulnak a tejhiányhoz és az árak emelkedéséhez. A szakértők szerint a szarvasmarha-állomány helyreállítása legalább öt évbe telhet. A gazdák abban reménykednek, hogy az új kormány hamarosan javasol majd számukra valamiféle megoldást.

A tartós tej ára 140 dinár és 170 dinár között van

A tartós tej ára 140 dinár és 170 dinár között mozog Szerbiában.

Nem csak az áremelkedés, hanem a tejhiány is
problémát okoz az országban.
A tejhiány és az árak emelkedése
például a takarmány drágulása,
a tej alacsony felvásárlási ára
és a sokára kifizetett állattenyésztői
támogatások miatt van.
A gazdák abban reménykednek,
hogy az új kormány hamarosan
javasol majd valamilyen megoldást számukra.
A szerb kormányban azok a politikusok vannak,
akik döntéseikkel az országot irányítják.


Hétfőn indul a vasúti teherforgalom Szabadka és Szeged között

Augusztus 1-jén este megindul a vonatközlekedés Szabadka és Szeged között, de egyelőre csak tehervonatok használják a vasútvonalat – közölte a MÁV.

A tehervonatok augusztus 1-jétől tervezetten minden éjszaka, 18 és reggel 8 óra között közlekednek. A teherforgalom újraindítása miatt a vasúti átjárókat fokozott figyelemmel kell megközelíteni. Felhívták a figyelmet, hogy a magyar oldalon, a vasúti fényjelzőkészülék nélküli vasúti átjáróknál kiemelten fontos, hogy a vasúti átjáróra csak abban az esetben szabad ráhajtani, ha a vezető meggyőződött arról, hogy vasúti jármű egyik irányból sem közeledik, és a folyamatos áthaladás biztosított. Ahogyan arról a sajtó már korábban beszámolt, a tervek szerint jövő ősszel indulhat el az utasforgalom a Szabadka-Szeged vasútvonalon.

Augusztus 1-jén este megindul a vonatközlekedés Szabadka és Szeged között.

Augusztus 1-je hétfő, vagyis holnap lesz.
Hétfőtől még csak a tehervonatok
használják a vasútvonalat
Szabadka és Szeged között.
A tehervonatokban nehéz súlyú
árukat, tárgyakat szállítanak.
Tervek szerint a tehervonatok
augusztus 1-jétől minden éjszaka
este 6 óra és reggel 8 óra között közlekednek majd.
A teherforgalom megindulása miatt
a vasúti átjárókat komoly figyelemmel
kell megközelíteniük a lakosoknak.
Tervek szerint jövő ősszel indulhat
az utasforgalom a Szabadka-Szeged közötti vasútvonalon.
Jövő év 2023 lesz.


Ennyivel drágult az üzemanyag Szerbiában

Átlagosan egy dinárral drágult valamennyi üzemanyagfajta Szerbiában az elmúlt egy hét alatt. Az áremelést az olaj világpiaci árának ugrásszerű növekedésével indokolják. Az illetékesek szerint, tavaly október 30-án még 37 és fél dollár körül alakult a nyersolaj hordónkénti ára, mára viszont 65 dollárra nőtt, ami 72 százalékos emelkedés. Szerbiában ugyanakkor tavaly november eleje óta a benzin és az autógáz literje hat, a gázolaj nyolc dinárral drágult, ami öttől nyolc százalékos árkorrekciót jelent.
A benzin és az autógáz a régióban egyébként Görögországban a legdrágább, míg Szerbia a harmadik helyen van, viszont a gázolaj Szerbiában kerül a legtöbbe, majd következik Görögország, Horvátország, Magyarország és Szlovénia.

Drágult az üzemanyag Szerbiában

Nem sokkal, de megdrágult az üzemanyag Szerbiában.

1 dinárral drágult a legtöbb
üzemanyagfajta Szerbiában
az elmúlt 1 hét alatt.
Az országban tavaly november
eleje óta a benzin és
az autógáz literje
6 dinárral drágult.
Az országban tavaly november
eleje óta a gázolaj literje
8 dinárral drágult.
A közeli országok közül
a benzin és az autógáz
Görögországban a legdrágább,
Szerbia a 3. helyen van.
A közeli országok közül
Szerbiában a legdrágább a gázolaj.


Még mindig igényelhetők az üdülési utalványok

Az utalványok szerbiai nyaralásra használhatóak fel. Az állami támogatás iránti érdeklődés egyébként csökkent az utóbbi időszakban.

Az első körben egy nap alatt 100 ezer üdülési utalványt osztottak ki, míg a második körben az utalványoknak még csak a fele talált gazdára. A támogatást a munkanélküliek, a nyugdíjasok, a 65 év feletti, de jövedelemmel nem rendelkező polgárok, az egyetemisták, az ápolási díjban részesülők és a 70 ezer dinárnál alacsonyabb bérrel rendelkezők igényelhetik.
Az utalvány értéke 5.000 dinár, és bármelyik postán át lehet adni a kérelmet. A felhasznált utalványok számát tekintve egyébként Sokobanja tartja a rekordot.

Még mindig lehet igényelni az üdülési utalványokat

Még mindig igényelhetik a szerbiai lakosok az üdülési utalványokat.

Az utalványok szerbiai nyaralásra használhatóak fel.
1 üdülési utalvány értéke 5.000 dinár.
Az üdülési utalványt bármelyik
szerbiai postán igényelni lehet.
Az üdülési utalványokat az állam biztosítja.
Az üdülési utalványok iránti érdeklődés
csökkent a lakosok körében az elmúlt időszakban.
Idén már lehetett üdülési utalványt igényelni.
Idén 2023 van.
Az első körben 1 nap alatt 100 ezer üdülési utalványt osztottak ki.
A második körben az utalványoknak még csak a fele fogyott el.
A támogatást a munkanélküliek, a nyugdíjasok,
a 65 év feletti, de jövedelemmel nem rendelkező lakosok,
az egyetemisták, az ápolási díjban részesülők
és a 70 ezer dinárnál alacsonyabb
fizetéssel rendelkezők igényelhetik.
Eddig a legtöbb üdülési utalványt
Sokobanjában használták fel a szerbiai lakosok.


Üzletek, rendelők, gyógyszertárak is adnak kedvezményt a nyugdíjaskártyára

Egyre több cég és intézmény csatlakozik azoknak a köréhez, akik kedvezményeket biztosítanak októbertől a nyugdíjaskártya birtokosainak.

A Szerbiai Gazdasági Kamara elnöke, Marko Čadež elmondta, már mintegy 600 gazdasági társaság jelezte, hogy részt vesz az időseknek szóló akcióban. A szakember hozzátette, a kedvezményeket biztosítók között vannak kereskedelmi láncok, továbbá egészségügyi intézmények, klinikák, laborok, fogászati és szemészeti rendelők, ortopéd segédeszközöket értékesítők, szépségszalonok és gyógyszertárak is. Čadež arra számít, hogy patikákból országszerte legalább 1000 csatlakozik a nyugdíjasoknak kedvezményeket nyújtók táborához.

Egyre több üzlet és gyógyszertár ad kezdvezményt a nyugdíjaskártyára

Egyre több vállalat, üzlet és gyógyszertár is ad kedvezményt a nyugdíjaskártyákra.

Azok a nyugdíjasok kapják majd a kedvezményeket,
akiknek lesz nyugdíjaskártyájuk.
Az új kártyákat októbertől tudják majd használni
a szerbiai nyugdíjasok.
Már 600 ezer vállalat jelezte,
hogy részt fog venni az időseknek szóló akcióban.
Az akcióban részt vesznek például különböző vállalatok,
üzletek, klinikák, fogászati rendelők, szemészeti rendelők,
szépségszalonok és gyógyszertárak is.
Érdemes jelentkezniük az új nyugdíjaskártyákra
a szerbiai időseknek.


Rossz hír a dízeleseknek

Drágul a gázolaj, a benzin ára nem változik.

A 15 órától érvényes új árjegyzék szerint a szerbiai töltőállomásokon egy liter dízel ára nem lehet több mint 201 dinár. Ez 2 dináros drágulást jelent. A benzin ára változatlan marad, továbbra is 189 dinárt kell fizetni literéért.

Újra drágult a dízel

Újra drágult a dízel a szerbiai benzinkutakon.

A benzin ára nem változott.
Az új üzemanyagárak péntek délután 3 órától érvényesek
a szerbiai töltőállomásokon.
Töltőállomás ugyanaz, mint a benzinkút.
Péntek június 14-e, tegnap volt.
A változás szerint 1 liter dízel ára 201 dinár
a következő hét napban.
Ez 2 dináros drágulást jelent.
A következő hét napban 1 liter benzin
továbbra is 189 dinárba kerül.


Az utolsó simítások vannak hátra

97 százalékban elkészült a Szabadka-Szeged vasútvonal szerbiai szakasza. Már csak az utolsó simítási munkálatok folynak.

Várhatóan már idén augusztus végétől megindulhat a teherforgalom az észak-bácskai és a dél-magyarországi város között, az utasforgalom a tervek szerint 2023 őszétől indul majd be. A belföldi járatok azonban sokkal korábban is elkezdhetnek közlekedni.
A Szabadka-Szeged vasútvonal szerbiai szakasza legkésőbb július elején üzemképes lesz. Várhatóan augusztus végéig a magyar oldalon is elvégzik a szükséges munkálatokat, attól a pillanattól a Kiskunhalas-Szabadka vonal helyett Szeged és Szabadka között megy majd a teherforgalom. Ez azért szükséges, mert a Kiskunhalas-Szabadka vasútvonal teljes vágányzár alatt lesz felújítva, ugyanúgy, ahogyan Szerbiában is az Újvidék-országhatár gyorsvasút-szakasz.
Kern Imre, alpolgármester, Szabadka: „A vasúti szerelvények Szegedről Szabadkára érkeznek. Jelen pillanatban két lehetőség lesz a teherforgalom továbbvitelére a szabadkai vasútállomásról. Az egyik a Zenta-Csóka-Nagybecskerek-Pancsova bánáti vasútvonal, a másik pedig a Szabadka-Zombor-Gombos-Újvidék vasútvonal.”
Palicson, Királyhalmon és Horgoson teljesen felújították a régi vasútállomásokat. Az épületekbe már beszerelték azokat a berendezéseket, amelyek a vasút üzemeltetését biztosítják.
Szabadka és Horgos között összesen 13 vasúti átkelőhelyet alakítottak ki, mindegyiket a legkorszerűbb fényjelző berendezéssel és automata sorompókkal szerelték fel. Még azokat is, ahol földutakat kereszteznek a vasúti sínek. Nagyon fontos, hogy miután beindul majd a forgalom ezen a vasúti szakaszon, a balesetek elkerülése érdekében az emberek kizárólag a kijelölt vasúti átkelőhelyeket használják, mert a vonatok haladási sebessége elérheti akár a 120 km/h-t is.
Az utasszállítás Szabadka és Szeged között a tervek szerint majd csak 2023 őszén indulhat el. Addig fel kell állítani a vám- és útlevél ellenőrző rendszert a két ország között, ami hosszadalmas procedúra. Szabadka és Horgos között viszont már jóval korábban közlekedhetnének a személyvonatok.
Kern Imre, alpolgármester, Szabadka: „Kilenc vonatpárt kértünk, javasoltunk. Reggel hármat, délelőtt egyet, délután, kora délután kettőt, és este még két vonatpár, ez így jön össze az összesen kilenc vonatpár. Én úgy gondolom, hogy ez jó lenne, ha megvalósulna, mert attraktívvá tudná tenni a városba bejövő emberek számára, úgy a diákok, mind a munkába igyekvők számára a közlekedést.”
Bárki, aki ügyet szeretne intézni Királyhalomról, Hajdújárásról, vagy Palicsról, vonattal percek alatt beérhetne a városba, tette hozzá Kern Imre. Palicson és Horgoson a gyalogosoknak vasúti aluljárókat alakítottak ki, a mozgáskorlátozottak részére pedig lifteket építettek be. Két új vasúti megálló is épült, az egyik a Szabadkai Közraktáraknál, a másik pedig Hajdújáráson, így Szabadka és Horgos között öt helyen fog megállni a vonat.

Az utolsó munkálatok a Szabadka-Szeged vasútvonalon

Az utolsó munkálatokat végzik a Szabadka-Szeged vasútvonal szerbiai részén.

Várhatóan már idén augusztus végétől
megindulhat a teherforgalom
Szabadka és Szeged városa között.
Idén 2022 van.
Az utasforgalom a tervek szerint
2023 őszétől indul majd be
a Szabadka-Szeged vasútvonalon.
A szerbiai járatok már sokkal korábban is
elkezdhetnek közlekedni.
Ez azért lesz, mert a Szabadka-Szeged
vasútvonal szerbiai része július elején
már működőképes lesz az utasok számára.
Várhatóan augusztus végéig
a magyar oldalon is elvégzik
a szükséges munkálatokat.
Palicson, Királyhalmon és Horgoson
teljesen felújították a régi vasútállomásokat.
Szabadka és Horgos között összesen
13 vasúti átkelőhelyet alakítottak ki.
Mindegyik átkelőhely nagyon modern.
Mindegyik átkelőhelynél korszerű
fényjelző berendezés és automata
sorompók vannak felszerelve.
Nagyon fontos, hogy amikor beindul majd
a forgalom ezeken a vasúti részeken
az emberek csak a kijelölt vasúti
átkelőhelyeket használják.
Így nem történhet baleset.
A vonatok haladási sebessége elérheti
akár a 120 kilométer per órát is,
ezért fontos, hogy az emberek
csak az átkelőhelyeket használják.
Bárki, aki ügyet szeretne intézni
Királyhalomról, Hajdújárásról
vagy Palicsról, vonattal percek alatt
beérhet majd Szabadkára.
Palicson és Horgoson a gyalogosoknak
vasúti aluljárókat alakítottak ki.
Palicson és Horgoson a mozgáskorlátozott
emberek számára lifteket építettek ki.
Két új vasúti megálló is épült.
Az egyik a Szabadkai Közraktárnál,
a másik Hajdújáráson.
Így Szabadka és Horgos között
5 helyen fog megállni a vonat.


Napi 5000 dinárt is kereshetnek az idénymunkások Szerbiában

Az elmúlt években előfordult olyan is, hogy Kirgizisztánból és Ukrajnából is érkeztek szezonmunkások, mert nem lehetett itteni munkaerőt találni.

Szerbia-szerte keresettek az idénymunkások, egyes helyeken a napi fizetségük meghaladhatja az 5000 dinárt is. A legtöbb szezonmunkást egyébként Közép-Bánátban alkalmazzák, jellemzően ebben az időszakban, amikor számos teendő van a mezőgazdaságban.
A szakemberek szerint azért nehéz megfelelő idénymunkást találni, mert nem biztosít folyamatos jövedelmet. A gyümölcsészetben könnyebben lehet találni dolgozókat, ebből a szempontból az állattenyésztés van a legkiszolgáltatottabb helyeztben - panaszolják a Nagybecskerek-környéki termelők.
Šabacon 300 és 500 dinár között mozog az idénymunkások órabére, és leginkább a gyümölcsészetben alkalmazzák őket. Szabadkán és környékén napi 3000 dinárt kapnak a cseresznyeszedők.
Egy tavankúti gazda szerint az elmúlt években előfordult olyan is, hogy Kirgizisztánból és Ukrajnából is érkeztek szezonmunkások, mert nem lehetett itteni munkaerőt találni.

Napi 5 ezer dinárt is kereshetnek az idénymunkások

Napi 5 ezer dináros fizetést is kaphatnak az idénymunkások Szerbiában.

Idénymunkás aki nyáron
megy például almát szedni, meggyet szedni.
Egész Szerbiában nagyon keresettek az idénymunkások.
Az elmúlt években mégis kevés
az az ember, aki idénymunkát akar végezni.
Ez miatt volt olyan is, hogy külföldről
érkeztek idénymunkások, mert nem lehetett
hazai idénymunkást találni.
Szerbiában vannak olyan helyek,
ahol az idénymunkásoknak naponta
több mint 5 ezer dinárt is fizetnek.
A termelők szerint azért nehéz jó
idénymunkást találni, mert ez a munka
nem biztosít folyamatos fizetést.
A termelők szerint a gyümölcsészetben
könnyebben lehet találni dolgozókat.
A termelők szerint az állattenyésztésben
a legnehezebb idénymunkásokat találni.
Šabacon például 300 és 500 dinár között
van az idénymunkások órabére.
Szabadkán és környékén napi 3000
dinárt kapnak a cseresznyeszedők.


Hosszabb várakozási időre kell számítani a határon kilépéskor

Magyarországról Szerbia irányába nincs torlódás.

Hosszabb várakozási időre kell számítani ma a szerb-magyar határszakasz szerbiai kilépő oldalán. A Horgos 2 és Királyhalom átkelőnél már most másfél óra a várakozási idő, a Horgos 1-es autópálya átkelőnél és Kelebián 40-50 percet kell várakozniuk az utazóknak. Magyarországról Szerbia irányába nincs 15 percet meghaladó várakozási idő egyik átkelőnél sem.

Hosszabb várakozási idő a határokon

Ma hosszabb várakozási időre kell számítani a szerb-magyar határátkelőkön.

Ma január 8-a, hétfő van.
A szerb-magyar határátkelők szerbiai kilépő oldalán
várható hosszabb várakozási idő.
A Horgos 2 és Királyhalom határátkelőnél
már 1,5 órás a várakozási idő.
A Horgos 1-es autópálya átkelőnél és Kelebián
50 percet kell várakozniuk az utazóknak.
Magyarországról Szerbia irányába nincs hosszú várakozás.
Magyarországról Szerbia irányába nincs 15 percnél több
várakozási idő egyik határátkelőnél sem.
Vezessenek óvatosan és türelmesen!


Torlódás a határon Szerbia irányába

Ma is intenzív a forgalom a szerb-magyar határátkelőhelyeken a Magyarországról kilépő, Szerbiába belépő oldalon.

A Röszke-Horgos autópálya-, valamint a közúti átjárón és az Ásothalom-Királyhalom átkelőn másfél-két órát vesztegelnek az utazók, míg a Tompa-Kelebia és a Tiszasziget-Gyála átjárón egyaránt legalább egy órát várnak a Szerbia felé tartó nyaralni indulók, valamint a szabadságra hazatérő vendégmunkások, akik személygépkocsival érkeznek. A többi határátkelőn egyelőre nincs hosszabb várakozási idő egyik irányban sem, de a helyzet percről percre változhat. Indulás előtt érdemes tájékozódni a határfigyelő applikációkban és a közösségi oldalakon.

Hosszú sorok a határon Szerbia irányába

Ma is hosszú sorok alakultak ki a határokon Szerbia irányába.

Ma a szerb-magyar határátkelőhelyeken
a Magyarországról kilépő, Szerbiába belépő oldalon
alakultak ki hosszú sorok.
Ma július 19-e, péntek van.
Ma a Röszke-Horgos autópálya,
a Röszke-Horgos közúti átjárón
és az Ásotthalom-Királyhalom átkelőn 2 órát várakoznak az utazók.
A Tompa-Kelebia és a Tiszasziget-Gyála átjárón
legalább 1 órát várnak a Szerbia felé tartó nyaralni indulók
és a szabadságra hazatérő vendégmunkások,
akik személygépkocsival érkeznek.
A helyzet azonban nagyon gyorsan változhat.
Indulás előtt érdemes tájékozódni
a határfigyelő mobilos alkalmazásokon és az interneten.


Vörös riasztás lépett életbe Kelet-Szerbiában

A szakértők szerint több mint 60 literes eső várható négyzetméterenként.

Az ország legnagyobb részén jelentős esőzésre kell ma számítani, helyenként mennydörgés kíséretében. Az előrejelzések szerint Szerbiában ma legfeljebb 26 fok lesz. Az ország északi részére jósolnak egyedül szárazabb napot, azonban ez nem azt jelenti, hogy egyáltalán nem esik majd az eső. A felhős égbolt a hétvégén is kitart az egész országban. A Köztársasági Hidrometeorológiai Intézet adatai alapján Vajdaságban is borult hétvégére kell számítani, azonban kevés csapadékot jósolnak. A legmagasabb hőmérsékleti értékek 23-25 fok körül alakulnak szombaton és vasárnap, a legalacsonyabb pedig 14 fok lesz mindkét nap. A következő héttől pedig megérkezhet az igazi nyári meleg, 30 fokos pluszokkal.

Vörös riasztás Kelet-Szerbiában

Vörös riasztást hirdettek ki Kelet-Szerbiában.

A nagy esőzések miatt adtak ki vörös riasztást
Kelet-Szerbiában.
A vörös riasztás azt jelenti, hogy a rossz időjárás
veszélyes lehet az emberekre és az állatokra.
Szakértők szerint ma az ország legnagyobb részén
nagyobb mennyiségű esőzésre kell számítani.
Ma június 16-a, péntek van.
Ma délután a legmagasabb hőmérséklet 26 fok körül alakul.
A felhős időjárás a hétvégén is megmarad térségünkben.
Felhős lesz az ég, de nagyobb esőzésre nem kell számítani
a következő napokban.
A legmagasabb hőmérsékleti értékek
23 fok és 25 fok körül alakulnak
szombaton és vasárnap.
A legalacsonyabb hőmérséklet pedig
14 fok lesz mindkét nap.
A következő héttől megérkezhet az igazi nyári meleg,
30 fokos pluszokkal.


Az informatikai hiba továbbra is fennáll, az átléptetés lassú, de folyamatos - írja a police.hu.

A rendőrök mindent megtesznek annak érdekében, hogy a 2023. március 8-án 8 óra 25 perckor jelentkező informatikai rendszerprobléma ellenére a határátkelőhelyeken a várakozási idő csökkenjen. A hiba kijavításáig az utasoknak lassabb áthaladásra kell számítaniuk. A szerb-magyar határátkelőhelyeken az átutazók tapasztalatai szerint a magyar úti okmányokat gyakran több órán keresztül nem ismeri fel a rendszer, ugyanakkor például szerb útlevéllel zavartalan az áthaladás.
Háromórás a kamionsor Horgoson és Kelebián - ezt pedig már a Szerbiai RTV írja. A horgosi és a kelebiai átkelőkön a Szerbiából kilépő oldalon a tehergépjárművek 3 óra hosszát várakoznak - közölte a Szerbiai Autó-Motoros Szövetség.
A szerbiai határrendőrség szerint a többi határátjárón nincs nagyobb veszteglés egyik járműkategóriában sem.
A Szerbia Útjai Közvállalat információi alapján az autópályákon a fizetőkapuknál nincs várakozás.

Lassú az átlépés a magyarországi határátkelőhelyeken

Továbbra is lassú az átlépés a magyarországi határátkelőhelyeken.

Informatikai hiba miatt lassú az átlépés
a magyarországi határátkelőhelyeken.
A rendőrök mindent megtesznek azért,
hogy a március 8-án 8 óra 25 perckor jelentkező
informatikai probléma ellenére
a határátkelőhelyeken kevesebb legyen a várakozási idő.
Március 8-a szerda volt.
A szerb-magyar határátkelőhelyeken az átutazók
azt tapasztalták, hogy a magyar úti okmányokat
gyakran több órán keresztül nem ismeri fel a rendszer,
Az átutazók tapasztalatai szerint a szerb útlevéllel
zavartalan az áthaladás.
Úti okmány például az útlevél vagy az igazolvány.
A kamionsor pedig 3 órás Horgoson és Kelebián is.
A Szerbiából kilépő oldalon kell 3 órát várakozniuk
a kamionosoknak.
Információk szerint a többi határátkelőn
nincs nagyobb várakozás
sem az autósok, sem a kamionosok számára.


Felhőtlen napok elé nézünk

Egyre több napsütés várható a következő napokban.

Napközben is egyre melegebb lesz. Hétfőn 17 fok körül alakul a csúcshőmérséklet, kedden már megközelíti a 20-at, szerdától pedig 20 fok feletti maximális értékeket mérhetünk. Lehűlésre pénteken, illetve szombaton számíthatunk. Akkor megnövekszik majd a felhőzet, elszórtan csapadék is várható.

Napsütéses napok várhatóak

Napközben is egyre melegebb lesz
a következő napokban.
Hétfőn 17 fok körül alakul a hőmérséklet.
Hétfő október 18-a, holnap lesz.
Kedden még melegebb lesz 20 fokos hőmérséklettel.
Szerdán már 20 fok feletti hőmérsékletet mérhetünk.
Pénteken és szombaton érkezhet a lehűlés.
Pénteken és szombaton felhős lesz az ég.
Csapadék is előfordulhat pénteken és szombaton.


Végre megérkezett az igazi nyár

Úgy tűnik végre megérkezett az igazi nyár, legalább is a hét elején az évszaknak megfelelő lesz az időjárás.

Ma délután a napsütést helyenként gomolyfelhők zavarhatják meg, de komolyabb mennyiségű csapadékra nem kell számítani. A csúcshőmérséklet 32 fok körül alakul.
Kedden már vastagabb felhőréteg takarhatja majd az eget, de a levegő várható hőmérséklete így is elérheti helyenként a 33 fokot. Eső, záporeső megjelenésére is számítani lehet.
Szerdán és csütörtökön is hasonló lesz az időjárás, 30-35 fokos csúcsokkal, helyenként csapadékkal.
Pénteken a közelgő hidegfront is érezteti majd már a hatását, szombaton pedig a meteorológusok szerint zivatarok és záporesők kíséretében érkezik meg a némileg hűvösebb levegő.

Megérkezett az igazi nyár

Végre megérkezett az igazi nyár térségünkbe.

A hét elején sok napsütés és meleg időjárás várható.
Ma délután már 32 fokos melegre lehet számítani.
Ma helyenként felhős lehet az ég,
de komolyabb mennyiségű csapadékra nem kell számítani.
Csapadék ugyanaz, mint az eső.
Ma június 19-e, hétfő van.
Kedden még több felhő lesz az égen,
de marad a meleg időjárás.
Kedd délután már 33 fokot is mérhetünk.
Kedd június 20-a, holnap lesz.
Holnap már eső, záporeső megjelenésére is számítani lehet.
Szerdán és csütörtökön is hasonló időjárás várható,
30 fok és 35 fok közötti hőmérséklettel.
Szombaton érkezik 1 hidegfront térségünkbe.
A hidegfront záporokkal és zivatarokkal érkezik.
A hidegfront miatt lehűl a levegő is szombaton.
Szombat június 24-e lesz.


Hétvégére jön a szokásos veszteglés

A hétvége közeledtével ismét hosszabb várakozásra kell számítani a szerbiai határátkelőkön a turistaidény miatt.

A szerb-magyar határszakasz átkelői közül a Röszke 1 autópálya átkelőn a Szerbiába érkezők mintegy három órán át várakoznak a beutazásra, de a többi átkelő sem halad túl gyorsan. Röszke kettőnél is három óra a várakozási idő, Ásotthalom és Tompa 1-1 óra a magyarországi kilépő oldalon.
A szerbiai oldalon Horgos 1-nél 1 óra, Horgos kettőn két óra a várakozási idő, a többi átkelőnél nincs torlódás.
A Horvátországba vezető Batrovcinál egy, a Macedóniába vezető Preševónál pedig két órát kell várni a Szerbiából való kilépéshez.
Az információk szerint a szerbiai autópályák fizetőkapuinál nincs tömeg.

Hosszú sorok várhatóak a hétvégére a határokon

A hétvége közeledtével ismét hosszú várakozásra kell számítani a szerbiai határátkelőkön.

A hétvége szombat és vasárnap.
A nyaralásra utazók miatt vannak hosszú
sorok a szerbiai határokon.
A Röszke 1 autópálya határátkelőn
a Magyarországról Szerbiába érkezőknek
3 órát kell várniuk már ma is.
Ma július 22-e, péntek van.
A Röszke 2-nél is 3 óra a várakozási idő
azoknak, akik Magyarországról utaznak
Szerbia irányába.
Az Ásotthalmi és a Tompai határátkelőkön
1 órás várakozásra kell számítani
a Magyarországról Szerbiába utazóknak.
A szerbiai oldalon a Horgos 1-es határnál
1 órás a várakozás Magyarország irányába.
A szerbiai oldalon a Horgos 2-es határnál
2 óra a várakozási idő Magyarország felé.
A többi szerbiai határátkelőnél nincs
hosszú várakozás.
Információk szerint a szerbiai autópályák
fizetőkapuinál nincs tömeg.


Aki teheti, válassza a kis határátkelőket

A Horgos-Röszke autópálya-határátkelőt érdemes elkerülni, arra ugyanis a kijutásra csaknem 4 órát kell várakozniuk az utasoknak.

Aki Magyarország irányába utazna, délelőtt inkább a kis határátkelőket válassza. A Királyhalom-Ásotthalom, Kelebia-Tompa és Bajmok-Bácsalmás közúti határátkelőhelyeken legfeljebb egyórás várakozásra számíthatnak a Magyarország irányába utazók - olvasható a police.hu honlapján.
A Szerbia felé indulók is jobban járnak, ha a kisebb átkelők mellett döntenek, azokon körülbelül egyórás a várakozás, a Röszke-Horgos autópálya-határátkelőn pedig csaknem 3 órát kell rostokolni a forróságban a Szerbiába való bejutáshoz.

Aki Magyarország irányába utazik, jobb, ha a kis határátkelőket választja.

Kis határátkelő a Királyhalom-Ásotthalom,
a Kelebia-Tompa
és a Bajmok-Bácsalmás közúti határátkelőhelyek.
Ezeken a határátkelőhelyeken maximum
1 órát kell várakozniuk a Magyarország irányába utazóknak.
A Horgos-Röszke autópálya-határátkelőt
legjobb elkerülni, mert itt akár
4 órát is várakozni kell az utasoknak.
A Szerbia felé utazóknak is jobb,
ha a kis határátkelőket választják,
mert 1 órás várakozás után bejuthatnak az országba.
A Röszke-Horgos autópálya-határátkelőn
3 órát kell várakozni annak,
aki Szerbiába akar beutazni.
Még több információt a határátkelőkről
a police.hu internetes oldalon lehet olvasni.


Fürdőjárat Mórahalomra

Új szolgáltatással szeretné megkönnyíteni a látogatók és a fürdőzni vágyók életét Mórahalom városa.

A következő hétvégétől kísérleti jelleggel az ásotthalmi határátkelőtől csoportos szállítást, azaz buszos fürdőjáratot biztosítanak a Szent Erzsébet Mórahalmi Gyógyfürdőig, pénteken, szombaton és vasárnap a reggeli órákban. Amennyiben a szolgáltatás iránt érdeklődés mutatkozik, rendszeressé teszik - nyilatkozta a Pannon Rádiónak Nógrádi Zoltán. Mórahalom polgármestere elmondta, így próbálják áthidalni a határ okozta viszontagságos helyzetet, hogy ezzel a vendégeknek és a vendéglátóknak is kedvezzenek.
„Július 29-én, pénteken, 30-án, szombaton és 31-én, vasárnap, tehát július utolsó hétvégéjén minden nap kimegyünk a határra 8 órától, 9 órakor és 10 órakor busszal, és ha valaki ott megvár bennünket, gyalogosan kel át a határon, akkor elszállítjuk a fürdőbe. Ennek az ára 1 euró lesz. A visszaindulásra, tehát a határig, 16 órakor, 17 órakor és 18 órakor biztosítanánk transzfert. Tehát megpróbáljuk valahogy összekötni a fürdőt és a határt. Ha ez a program sikeres lesz, és valóban találkozik a vendégek elégedettségével, akkor megpróbáljuk ezt a következő évben rendszeresíteni. Tehát rendszeressé tenni és minden hétvégén működtetni.”

Fürdőjárat Mórahalomra

Egy újdonságot szeretne bevezetni Mórahalom városa a látogatók és a fürdőzők számára.

Mórahalom 1 város Magyarországon.
A következő hétvégétől az ásotthalmi
határátkelőtől csoportos szállítást,
vagyis buszos fürdőjáratot biztosítanak
a Szent Erzsébet Mórahalmi Gyógyfürdőig.
A buszos fürdőjáratot jövő pénteken,
szombaton és vasárnap a reggeli órákban indítják.
Jövő péntek július 29-e lesz.
Jövő szombat július 30-a lesz, vasárnap pedig
július 31-e lesz.
A Szent Erzsébet Mórahalmi Gyógyfürdőbe
nagyon sok vajdasági lakos jár fürdeni.
A buszos fürdőjárattal a fürdőzőknek
nem kellene több órát várakozni a határokon
a nyári időszakban sem.
Ha a fürdős buszjáratokra mindig
lennének jelentkezők, akkor ezt
rendszeresen, vagyis minden hétvégén
megszervezné a mórahalmi gyógyfürdő.
Nógrádi Zoltán, Mórahalom polgármestere
elmondta, hogy jövő pénteken, szombaton
és vasárnap reggel 8 órától, 9 órakor
és 10 órakor a mórahalmi gyógyfürdő
indít 1 buszt az ásotthalmi határra.
Ha a fürdőzni vágyók gyalog mennek át
a szerbiai oldalon, és az ásotthalmi határon
megvárják a buszt, akkor az elviszi őket
a mórahalmi fürdőig.
Ennek a buszos fürdőjáratnak az ára
1 euró lesz.
Az ásotthalmi határra való visszaindulásra
a busz délután 4 órakor,
délután 5 órakor és 6 órakor indul
pénteken, szombaton és vasárnap is.


Hirtelen időváltozásra figyelmeztetnek

A hét elején rendkívül magas hőmérsékletek lehetnek, majd újra jön a hidegzuhany.

Ma megint pokoli hőségre számíthatunk, a legtöbb helyen 34-37 fokot jósolnak napközben, míg kedden Közép- és Dél-Szerbiában még melegebbet is, 37-40 fokot. Azonban ekkor jön az újabb csavar, kedden, valamikor a délutáni órákban az ország északi részén, szerdán pedig a többi régióban is, eső, zápor és újabb zivatar várható. 15 fokkal csökkenhet a hőmérséklet. A viharzónákban ismét jégesőre, illetve erős széllökésekre készülhetünk, amelyek rövid időre orkán erejűvé is fajulhatnak, több mint 100 kilométer per órásak is lehetnek, újra komoly károkat okozva.

Hirtelen időváltozásra figyelmeztetnek

A hét elején még nagyon meleg lesz az országban.

Ma is nagyon meleg, napos időjárás lesz.
Ma július 24-e, hétfő van.
Ma délután 34 fok és 37 fok között alakul a hőmérséklet.
Kedden Szerbia közép és déli részén akár 40 fok is lehet.
Kedd július 25-e, holnap lesz.
Kedden azonban a délutáni órákban hidegfront érkezik.
A hidegfront miatt szerdán már több helyen
eső, zápor és újabb ziavatarok várhatóak.
Szerda július 26-a lesz.
A hidegfront érkeztével 15 fokkal lehűl a levegő.
Azokon a helyeken, ahol viharok lesznek,
akár jégeső is eshet és erős széllökésekre lehet számítani.
A viharok újabb komoly károkat okozhatnak majd.


A hét minden napján szükség lehet esernyőre

Csapadékos időre van kilátás, szinte a hét minden napján szükség lehet az esernyőre. Szerdán napos és felhős időszakok váltják egymást, záporokkal és zivatarokkal tarkítva.

A nappali csúcshőmérséklet 28-29 fok körül alakul. A meleg, nyári idő csütörtökön is kitart, hevesebb csapadék azonban egész nap előfordulhat. Pénteken lehűlés érkezik, a hőmérséklet egészen 22 fokra csökken, helyenként erősebb zivatarokra is számíthatunk. Szombaton és vasárnap visszatér a meleg idő, újra 27-28 fokot mérhetünk majd, de esőzések a hétvégén is előfordulhatnak.

A hét minden napján számíthatunk esőre

A hét minden napján számíthatunk csapadékra.

Csapadék ugyanaz, mint az eső.
Ma felhős és napos időszakok váltják egymást.
Ma bárhol előfordulhat zápor vagy zivatar.
Ma délután 29 fok körül alakul a hőmérséklet.
Ma augusztus 31-e, szerda van.
Csütörtökön is meleg lesz,
de záporok bármikor előfordulhatnak.
Csütörtök szeptember 1-je, holnap lesz.
Pénteken lehűlés érkezik.
Péntek délután már csak 22 fok lesz,
helyenként erősebb zivatarok is kialakulhatnak.
Péntek szeptember 2-a lesz.
Szombaton és vasárnap visszatér a meleg idő.
Szombaton és vasárnap újra 28 fokot mérhetünk.
Eső a hétvégén is előfordulhat térségünkben.


A magyarországi turisztikai helyszíneken szívesen fogadják a szerb turistákat - írja a szerbiai sajtó a Magyar Turisztikai Ügynökségre hivatkozva.

Egy olyan kampányt dolgoztak ki, amelyben Szerbia turistáit invitálják a Balatonra, Budapestre, Szegedre és más, az országon belüli turisztikai célpontok meglátogatására.
A WOW Hungary néven futó kampány már él a Facebookon és a Youtube-on, ahol a felhasználók felvételeket láthatnak a népszerű magyar turisztikai látványosságokról.
Május 25-től mind a kilenc határátkelőhelyen zavartalanul léphetünk be Magyarországra, és a szerb állampolgároknak karanténba sem kell már vonulniuk.

Magyarország várja a szerbiai turistákat

Szívesen látják a szerbiai turistákat Magyarországon.

Sok szerbiai turista
látogatja meg
Magyarországot.
Magyarországon is
nagyon sok szép hely van.
A szerbiai turistákat
várják például
Budapestre, Szegedre,
és a Balatonra is.
Készült 1 videó,
ahol a nagyon szép
és népszerű
magyarországi helyszíneket
lehet megnézni.
Ezt a videót
a Facebookon és
a Youtube-on is
meg lehet nézni.
Erre az internetes címre
kattintva lehet megnézni
a videót:
https://www.youtube.com/watch?time_continue=214&v=j7q0Y_JZMrg&feature=emb_title
Mind a 9 határátkelőhelyen
zavartalanul lehet átutazni
Szerbiából Magyarországra.
A szerb állampolgároknak
nincs karanténkötelezettség
a Magyarországra való utazáskor.


Elkezdődött a nyaralási idény - intenzív forgalom, torlódások a magyar-szerb határátkelőkön

A Nyugat-Európából hazatérő vendégmunkások és a nyaralni induló turisták miatt június második felétől erős forgalom várható a magyar-szerb határszakaszon, főként a Csongrád-Csanád vármegyéhez tartozó határátkelőhelyeken.

A vármegyei rendőr-főkapitányság határrendészeti osztályának vezetője elmondta, június második felétől július végéig a Magyarországról kilépő irányba alakulhatnak ki torlódások, augusztus elejétől egészen szeptember végéig a belépő oldalon várható intenzívebb forgalom. A legkritikusabb időszaknak július utolsó és augusztus első két hete számít, amikor mindkét irányban lehetnek sorok - közölte az őrnagy.
Tavaly a három nyári hónapban a vármegye határátkelőhelyeit 5,5 millió utas és 1,6 millió jármű vette igénybe. A legforgalmasabb a röszkei autópálya-határátkelőhely, melyet egy átlagos nyári napon 22 ezren használnak, ez a szám hétvégente 50 ezer fölé is nőhet - tudatta az osztályvezető.
A magyar rendőrség felkészült arra, hogy a hazai és a külföldi társhatóságokkal együtt teljes kapacitással üzemeltesse az átkelőket. A röszkei autópálya-átkelőn, amennyiben az egyik irányban jelentősen nagyobb a forgalom, változtatni tudnak a ki- és belépő sávok arányán. Így a röszkei közúti határátkelőhely egyirányúsításával együtt a normál kilenc helyett akár 16 sávon tudják fogadni a kilépő utazókat - mondta az őrnagy.
A magyar utazóknak a Terbe Roland azt tanácsolta, amennyiben tudják, utazásukat időzítsék hétfő és csütörtök közé, és használják a kisebb határátkelőhelyeket.

Elkezdődött a nyaralási szezon

Elkezdődött a nyaralási szezon, ezért nagyobb forgalom várható az utakon.

A Nyugat-Európából hazatérő vendégmunkások
és a nyaralni induló turisták miatt
a következő időszakban erős forgalom várható
a magyar-szerb határátkelőkön is.
Június második felétől július végéig
a Magyarországról kilépő irányba alakulhatnak ki torlódások.
Augusztus elejétől egészen szeptember végéig
a Magyarországra belépő oldalon várható nagyobb forgalom.
A legkritikusabb időszaknak július utolsó
és augusztus első 2 hete számít.
Ebben az időszakban mindkét irányban lehetnek hosszú sorok
a szerb-magyar határátkelőkön.
A legforgalmasabb a röszkei autópálya-határátkelőhely.
A röszkei autópálya-határátkelőn, ha az egyik irányban
nagyobb a forgalom a normál 9 helyett akár
16 sávon tudják fogadni a Magyarországról kilépő utazókat.
A határátkelők szempontjából jobb, ha hétfő és csütörtök között
indulnak útnak.
A gyorsabb határátlépés érdekében
használják a kisebb határátkelőhelyeket.


Tovább lesz érvényes a védettségi igazolvány Magyarországon

Hosszabb ideig, két oltással május 1-jéig érvényesek lesznek az oltási igazolványok, igazodva az európai uniós országok gyakorlatához - mondta a mai Kormányinfón Gulyás Gergely magyar Miniszterelnökséget vezető miniszter.

Elmondta: sem Brüsszel, sem a többi uniós ország nem szigorított a korábbi szabályokon az omikron variáns megjelenése miatt, a magyar kormány pedig nem akarja, hogy a magyarokra hátrányosabb szabályok vonatkozzanak, mint más uniós polgárokra: „A második oltástól számított 270 napig érvényesek az uniós igazolványok, és miután nem akarjuk, hogy Magyarországon a magyarokra hátrányosabb szabályok vonatkozzanak, mint a külföldiekre, ezért megváltoztattuk a korábbi döntésünket, és május 1-ig két oltással az oltási igazolványok továbbra is érvényesek lesznek.”
Gulyás Gergely beszámolt arról is, hogy a virológusok többsége szerint az ötödik hullám csúcsán jár Magyarország, és amilyen gyorsan felfutott a fertőzésszám, annak csökkenése is olyan sebességgel várható.
A vírus az ötödik hullámban lényegesen gyorsabban terjed, mint korábban, de sem a kórházban kezeltek száma, sem az elhunytaké nem közelíti meg a megelőző hullámokét.

Május 1-jéig lesznek érvényesek a védettségi igazolványok Magyarországon.

Ez azt jelenti, hogy május 1-jéig lesznek
érvényesek a védettségi igazolványok,
amelyek azt mutatják,
hogy az ember 2 oltást vett fel.
Oltási igazolvány azt is mutatja,
hogy az ember már volt koronavírusos beteg.
Gulyás Gergely elmondta,
hogy más Európai Uniós országok sem szigorítottak
az oltási igazolásokkal kapcsolatban,
ezért Magyarország sem akar szigorítani.
Gulyás Gergely a magyar Miniszterelnökséget vezető miniszter.
Az Európai Unió több ország csoportja.
Az Európai Unióhoz tartozó országokat tagállamoknak nevezzük.
Magyarország is az Európai Unió tagja.
Gulyás Gergely arról is beszélt,
hogy a járványügyi orvosok szerint
Magyarországon jelenleg
a koronavírus-járvány ötödik hulláma terjed.
A vírus az ötödik hullámban
gyorsabban terjed az emberek között, mint korábban.
A kórházban ápoltak száma
és az elhunytak száma azonban nem olyan magas,
mint korábban volt Magyarországon.


Fokozott ellenőrzés az utakon Szerbiában és Magyarországon

A nemzetközi akció során elsősorban az alkohol vagy drog hatása alatt vezető sofőröket szűrik.

Fokozott ellenőrzést tart az utakon a rendőrség a következő napokban Szerbiában és Magyarországon is. A rendőrök június 17. és 23. között az Európai Közlekedésrendészeti Szervek Hálózata Műveleti Csoportjának (ROADPOL) éves ellenőrzési terve alapján országos akciót tartanak.
Az egyenruhások ebben az időszakban célzottan az alkohol vagy drog hatása alatt, ittas vagy bódult állapotban volán mögé ülő személyeket szűrik ki.
Az akcióhoz 31 európai ország csatlakozott, akik 21-én, pénteken minden résztvevő országban megszervezik az úgynevezett Alcohol and Drugs Marathon-t azaz, Alkohol és drog maratont, amely során az összes rendelkezésre álló alkoholszondát és pszichoaktív szerek jelenlétét kimutató eszközt alkalmazni fogják a közlekedési ellenőrzés során.

Szigorú ellenőrzés az utakon

Szigorú ellenőrzést tartanak az utakon Szerbiában és Magyarországon.

A rendőrök főleg az alkohol
vagy drog fogyasztását ellenőrzik a sofőröknél.
A rendőrök június 17-e és 23-a között országos akciót tartanak.
Június 23-a vasárnap lesz.
Az utak szigorú ellenőrzési akciójában
31 európai ország vesz részt.
A rendőrök pénteken minden résztvevő országban megszervezik
az Alkohol és drog maraton nevű akciót.
Péntek június 21-e lesz.
Az akció lényege, hogy az összes alkoholszondát
és pszichoaktív szerek jelenlétét kimutató eszközt
alkalmazni fogják a közlekedési ellenőrzésben.
Az alkoholszonda kimutatja, hogy ivott-e alkoholt a sofőr.
Pszichoaktív szer például a drog.


Egyre nagyobb lesz a hőség

A hétvégén nagyon meleg időre kell számítani, a legmelegebb órákban 35 fok feletti értékeket mérhetünk.

Főként napos, meleg időre számíthatunk a hétvégén, gyenge vagy mérsékelt keleties széllel. Reggel 13 és 20 fok közötti értékeket mérhetünk, a legmagasabb napi hőmérséklet 31 és 34 C között alakul - jelenti a Köztársasági Hidrometeorológiai Intézet.
Vasárnap lehet a legnagyobb forróság, amikor 38 fokos csúcshőmérséklet vár ránk. Magas UV-sugárzásra figyelmeztetnek a szakemberek, ezért érdemes napközben fényvédő szereket használni.
A jövő hét elején pedig már negyven fok fölé is emelkedhet a hőmérséklet.
Enyhülés szerdától várható. Változóan felhős lehet az ég, időnként eső, helyenként zápor, zivatar is előfordulhat, főként Szerbia északi, nyugati és középső részein.

Egyre nagyobb lesz a hőség

A következő napokban egyre melegebb lesz térségünkben.

A hétvégén nagy hőség várható, 35 fok feletti hőmérséklettel.
Hétvége szombat és vasárnap.
Ma is száraz, napos időjárás lesz.
Ma augusztus 13-a, péntek van.
A hétvégén a délutáni hőmérséklet
31 fok és 34 fok között alakul.
Vasárnap lehet a legnagyobb forróság.
Vasárnap akár 38 fokos hőség is lehet.
Vasárnap augusztus 15-e lesz.
A nagy hőség miatt az UV-sugárzás is erős lesz
a következő napokban.
Az UV-sugárzás a nap erős fényét jelenti.
Az UV-sugárzástól védeni kell a bőrünket.
Naptejjel, fényvédő krémekkel, vállat eltakaró felsővel
vagy kalappal lehet védekezni
az erős UV-sugárzástól.
A jövő hét elején tovább melegszik az időjárás.
A jövő hét elején 40 fok felett alakulhat a hőmérséklet.
Felfrissülés szerdától várható.
Szerdán előfordulhatnak záporok, zivatarok.
Szerda augusztus 18-a lesz.


Fagyos napok jönnek

Szerdáig fagyos napokra készülhetünk. A legmagasabb nappali hőmérséklet +1 és -2 fok körül mozog majd Szerbiában.

Hideg reggelek lesznek, gyenge, mérsékelt faggyal, emellett pedig széllel is számolhatunk, amely északon gyengébb, míg a hegyekben erősebb lesz. Napközben részlegesen vagy teljesen borult lesz az ég, az ország északi részén, Vajdaságban kisebb időszakokra kisüthet a nap, másutt gyenge havazás várható, a csapadék viszont a délutáni, esti órákra megszűnik.
Az elkövetkező napokban a legalacsonyabb reggeli hőmérséklet -6 és -1 fok között alakul. Az erős északi beáramlás sarkvidéki levegőt hoz térségünkbe, így szerdáig jeges napokat jósolnak. A hegyvidéki tájakon kissé megnövekedhet a hótakaró, de az erősebb széllökések miatt hóátfúvások is lehetnek. A magasabban fekvő vidékeken jegesedésre és akár -15 fokra figyelmeztetnek.

Fagyos napok jönnek

Szerdáig fagyos napok várhatóak térségünkben.

Szerda február 8-a lesz.
A következő napokban hideg reggelek lesznek,
kisebb fagyokkal.
A következő napokban erős szél is várható térségünkben.
A következő napokban a legalacsonyabb
reggeli hőmérséklet -6 fok és -1 fok között lesz.
A következő napokban a legmagasabb
nappali hőmérséklet +1 fok és -2 fok között
alakul majd Szerbiában.
Ez azt jelenti, hogy szerdáig
jeges napok várhatóak az országban.
A hegyvidéki tájakon erős szél és havazás várható.
A hegyvidéki tájakon akár -15 fokig is lehűlhet a levegő.


Változás a Röszke-Horgos közúti határátkelőhelyen!

Ma csak a Magyarországról kilépők használhatják 7-től 19 óráig.

A kilépés gyorsítása érdekében december 23-án ideiglenesen csak a Magyarországról kilépő utasok használhatják a Röszke-Horgos közúti határátkelőhelyet 7 órától 19 óráig. A belépő forgalom itt szünetel, de az autópálya átkelőn folyamatos a beléptetés - tájékoztat a police.hu.
Az utazók a gyorsabb határátlépés érdekében Szerbia vonatkozásában választhatják a Tompa és Hercegszántó átkelőket is, melyek 24 órás nyitvatartással működnek, emellett a Bácsalmás, Bácsszentgyörgy, Tiszasziget, Kübekháza közúti átkelőket, ahol 7 órától 19 óráig tudnak átlépni, illetve az Ásotthalom közúti határátkelőhelyet, amely 7 órától 22 óráig fogadja az utasokat.

Ma csak a Magyarországról kilépők használhatják a Röszke-Horgos közúti határátkelőhelyet.

Ma december 23-a, csütörtök van.
Ma reggel 7 órától este 7 óráig
csak a Magyarországról kilépő utasok
használhatják a Röszke-Horgos közúti határátkelőt.
A karácsonyi ünnepekre sok vendégmunkás
utazik haza Szerbiába.
Vendégmunkás az, aki külföldön dolgozik.
Ahhoz, hogy a vendégmunkások hazautazzanak
Szerbiába, valamelyik magyar-szerb határátkelőt
kell használniuk.
Azért van ma változás a Röszke-Horgos
közúti határátkelőn, hogy a sok utas miatt
ne legyen torlódás ezen a határátkelőhelyen.
Torlódás az, amikor sok autó várakozik
és nem halad a sor.
A Röszke-Horgos autópálya határátkelő
azonban ma is rendesen fogadja az utasokat.
Ha Szerbiából akarnak Magyarországra utazni,
akkor a következő szerb határátkelőket is választhatják:
Tompa, Hercegszántó.
Ez a 2 határátkelő 24 órás nyitva tartással működik.
Ha Szerbiából akarnak Magyarországra utazni,
akkor a következő szerb határátkelőket is választhatják:
Bácsalmás, Bácsszentgyörgy, Tiszasziget,
Kübekháza közúti átkelők.
Ez a 4 határátkelő reggel 7 órától
este 7 óráig dolgozik.
Az Ásotthalom közúti határátkelő
reggel 7 órától este 10 óráig fogadja az utasokat.


Ne gyújtson tüzet a szabadban!

Megbüntethetik, aki nem tartja be a tilalmat.

Tilos a nyílt láng használata a szabadban, különösen a növényzettel borított területeken - figyelmeztet a szerbiai Belügyminisztérium. Az illetékesek arra hívják fel a figyelmet, hogy a száraz és meleg időjárás közeledtével megnő a tűzveszély, és arra kérik a polgárokat, hogy amennyiben tüzet észlelnek, azonnal hívják a 193-as számot. A tűzgyújtás tilalmának megszegése után járó büntetés jogi személyek esetében 300 ezertől 1 millió dinárig terjed, magánszemélyek esetében pedig 10 ezer dinár. Erdőben, valamint az erdő szélétől 200 méteres távolságban gyújtott tűz szintén 10 ezertől 50 ezer dináros büntetést vonhat maga után.

Ne gyújtson tüzet a szabadban!

Tilos a nyílt láng használata a szabadban.

Komoly büntetést kaphat az, aki nem tartja be a tilalmat.
Főleg a növényzettel borított területeken tilos
a nyílt láng használata.
Növényzettel borított terület például az erdő.
A száraz és meleg időjárás közeledtével nagyobb a tűzveszély.
Ha valaki tüzet vesz észre a szabadban,
azonnal hívja a 193-as számot.
A 193-as szám a tűzoltók száma.
Az a lakos, aki nem tartja be a tűzgyújtási tilalmat,
akár 10 ezer dináros büntetést is fizethet.
Erdőben és az erdő szélétől
200 méteres távolságban gyújtott tűz is
10 ezertől 50 ezer dináros büntetést jelenthet.


Sebességmérési akció a közutakon

Április 17. és 23. között Szerbiában és Magyarországon is sebességmérési akciót tart a rendőrség.

Európai sebességmérési akciót tartanak április 17-23. között az Európai Közlekedésrendészeti Szervek Hálózatának (ROADPOL) tagországai. Így Szerbiában és Magyarországon is fokozott rendőri jelenlétre kell számítani a közutakon. A Speed nevet viselő akció során a gyalogosok biztonságára is hangsúlyt fektetnek, így a gyalogátkelők közelében is ellenőriznek. Egy 24 órás folyamatos radar ellenőrzésre is sor kerül a közutakon. Április 21-én, pénteken Szerbiában 0 órától 24 óráig, míg Magyarországon pénteken reggel 6 órától április 22-én, szombat reggel 6 óráig, vagyis ténylegesen 24 óra időtartamban a rendelkezésre álló valamennyi sebességmérésre alkalmas eszközzel ellenőrzést tartanak majd.

Sebességmérési akció a közutakon

Április 17-e és 23-a között Szerbiában és Magyarországon is sebességmérési akciót tart a rendőrség.

A sebességmérési akciót több európai országban is
megszervezik a rendőrök.
Szerbiában és Magyarországon is szigorúan
ellenőrzik a gyorshajtókat a rendőrök.
A sebességmérési akció a Speed nevet kapta.
A rendőrök a gyalogosok biztonságára is figyelnek.
Ezért a gyalogátkelők közelében is ellenőriznek majd.
Egy 24 órás folyamatos radar ellenőrzést is
megszerveznek a rendőrök a közutakon.
Április 21-én Szerbiában 0 órától 24 óráig
minden sebességmérésre alkalmas eszközzel
ellenőrzik majd a sofőröket.
Április 21-e péntek lesz.
Magyarországon pénteken reggel 6 órától
április 22-én, szombat reggel 6 óráig történik majd
az egész napos sebességmérés ellenőrzése.
Minden sofőr vezessen figyelmesen és óvatosan!


Szigorúbb következményei lesznek a közlekedési szabálysértéseknek

Lefoglalhatja az autónkat a közlekedési rendőrség a jövőben, ha súlyos közlekedési szabálysértést követünk el - ezt is tartalmazza a szerbiai közlekedésbiztonsági törvény módosítása, amelyet a kormány már elfogadott, hamarosan pedig a parlament elé kerül.
18 szabálysértés esetén vehetik majd el a járművet tőlünk - egyebek mellett akkor, ha 1,2 ezreléknél magasabb a véralkoholszintünk, ha megtagadjuk a szondáztatást, ha településen kívül 80, településen belül 70 kilométer/órával meghaladjuk a megengedett sebességet, vagy ha a gyereket nem szabályos módon szállítjuk. Akkor is autó nélkül maradhatunk, ha 10 percen belül kétszer átmegyünk a piroson, ha kivilágítatlan úton fény nélkül haladunk éjszaka, vagy ha a zebrán haladó gyalogosok miatt megálló járművet megelőzzük.

Szigorúbb büntetések a közlekedési szabálysértésekért

Szigorúbb büntetések fognak járni a jövőben azoknak, akik nem tartják be a közlekedési szabályokat.

A súlyos közlekedési szabálysértések miatt
a rendőrök akár le is foglalhatják az autónkat.
18 szabálysértés esetén vehetik majd el a járművet tőlünk.
Ilyen súlyos szabálysértés például ha:
nagy mennyiségű alkoholt fogyasztott a sofőr,
ha a sofőr megtagadja a szondáztatást,
ha településen kívül 80 kilométer/óránál gyorsabban vezet a sofőr,
ha településen belül 70 kilométer/óránál gyorsabban vezet a sofőr
vagy ha a gyereket nem szabályos módon szállítjuk.
A közlekedési rendőrség akkor is elveheti tőlünk az autót,
ha 10 percen belül 2-szer átmegyünk a piroson,
ha kivilágítatlan úton fény nélkül haladunk éjszaka,
vagy ha a zebrán haladó gyalogosok miatt megálló járművet megelőzzük.
A megváltozott szerbiai közlekedésbiztonsági törvényt
a szerb kormány már elfogadta.
Hamarosan a szerb parlament is dönt a változások elfogadásáról.


A felügyelők bezáratták azt a palicsi villát, amely szállásként működött, és főként migránsoknak nyújtott szolgáltatást.

Az Észak-bácskai Körzet vezetőjének kezdeményezésére került sor az akcióra, amit a rendőrséggel közösen hajtottak végre. A felügyelők szerint a tulajdonosok nem tartották be a munkaügyi törvényeket, azaz szállást adtak olyan külföldieknek, akik illegálisan tartózkodnak az országban, ezzel tiltott határátlépés és embercsempészés bűncselekményét követték el. Bojan Šoralov körzetvezető elmondta, Szerbia nem tűri el, hogy a területén megsértsék hatályos törvényeit. Hamarosan megkezdődik a tanév, fokozott ellenőrzésekre lehet majd számítani az iskolák környékén. Az akciók célja a közbiztonság növelése, tette hozzá a körzetvezető.

Bezárták a palicsi szállót, ahol migránsokat szállásoltak el

Bezárták a palicsi szállót, ahol illegális migránsokat szállásoltak el.

Illegális azt jelenti, hogy valami tiltott.
A rendőrség záratta be azt a palicsi villát,
amely szállásként működött.
Ez a palicsi villa főleg illegális migránsoknak
adott szálláshelyet.
A rendőrség szerint a villa tulajdonosai
nem tartották be a munkaügyi törvényeket,
vagyis szállást adtak olyan külföldieknek,
akik illegálisan tartózkodnak az országban.
Ezért büntetés jár.
Szeptember 1-jén megkezdődik a tanév,
ezért szigorúbb ellenőrzésekre lehet számítani
az iskolák környékén.
Az akciók célja, hogy nagyobb legyen a biztonság
az ország egész területén.


Könnyebben lefülelik az alkohol- és drogfogyasztó sofőröket

Egyre korszerűbb eszközöket használnak a közúti ellenőrzések során a szerbiai közlekedési rendőrök.

Állítják, hogy ezekkel hatékonyabban és gyorsabban dolgoznak, a sofőrök pedig jobban betartják a közlekedési szabályokat és a biztonság is sokkal nagyobb az utakon. Az új kamerákkal, a modern, új szoftverekkel rendelkező berendezésekkel könnyebben lefülelik az alkohol- és drogfogyasztó sofőröket, valamint a gyorshajtókat.
2021-ben összesen 1,1 millió közlekedési szabálysértést lepleztek le a hatóságok, 8 százalékkal többet, mint az előző évben. Kábítószer-befolyásoltság miatt 1500 sofőrt kaptak el, vagyis 125 százalékkal többet, mint 2020-ban. A korszerű drogfelismerő eszközzel még hatékonyabbak lehetnek.
Goran Popović rendőrőrnagy: „A közlekedési rendőrség rendelkezésére áll egy olyan berendezés, amely nyolcféle kábítószer jelenlétét tudja felfedni. Köpetet veszünk az ellenőrzött sofőrtől, behelyezzük a berendezésbe, és az eredményre egy kis időt, körülbelül 5 percet kell várni.”

Könnyebben ellenőrzik az alkoholfogyasztó sofőröket

Egyre korszerűbb eszközöket használnak a szerbiai közlekedési rendőrök a közúti ellenőrzésekhez.

A közlekedési rendőrök szerint
a korszerű eszközök segítségével
gyorsabban tudnak dolgozni,
a sofőrök pedig jobban betartják
a közlekedési szabályokat.
Ennek köszönhetően a biztonság is
sokkal nagyobb az utakon.
Az új kamerákkal és más eszközökkel
könnyebben meg tudják figyelni
az alkoholfogyasztó, a drogfogyasztó sofőröket
és a gyorshajókat az utakon.
A szerbiai közlekedési rendőröknek
új drogfelismerő eszközük is van.
Ezzel az eszközzel 8-féle kábítószer
jelenlétét tudják kimutatni a sofőrnél.
Szerbiában tavaly több mint 1 millió közlekedési
szabálysértőt büntettek meg a közlekedési rendőrök.
Tavaly 2021 volt.
Vezetés előtt vagy közben tilos alkoholt fogyasztani.
Vezetés előtt vagy közben tilos drogot fogyasztani.
Vezessünk óvatosan és tartsuk be
a szabályokat az utakon is!


Eddig több mint 1500 illegálisan tartott fegyvert adtak át a rendőrségen

Június 8-áig mindenki következmények nélkül adhatja át engedély nélkül tartott fegyverét Szerbiában.

Hétfő estig több mint 1500 illegálisan tartott fegyvert adtak át a rendőrségen. Emellett a szerbiai belügyminisztérium közlése szerint 50 ezer lőszert, 100 kézigránátot és egyéb fegyvert, köztük páncéltörő rakétavetőt is leadtak, miután a belügyminisztérium közölte, június 8-áig mindenki következmények nélkül adhatja át engedély nélkül tartott fegyverét.
A közlemény szerint egy nap alatt több fegyvert adtak át, mint az előző kampányok során összesen. Az érintett polgárok minden nap reggel héttől este hétig leadhatják be nem jegyzett fegyvereiket, legyen szó olyan fegyverekről, amelyeket a törvény szerint nem tarthatnak (automata karabélyok, robbanószerek), vagy olyanokról, amelyek eredete tisztázatlan.

Eddig több mint 1500 illegális fegyvert adtak át a rendőrségnek

Eddig több mint 1500 illegálisan tartott fegyvert adtak át a szerbiai rendőrségnek.

Illegális fegyvertartás azt jelenti,
hogy valaki engedély nélkül, tilosan tart fegyvert
magánál vagy otthonában.
Az illegálisan tartott fegyvereket június 8-ig
mindenki bármilyen büntetés nélkül
adhatja át a szerbiai rendőrségnek.
Hétfő estig több mint 1500 illegálisan tartott fegyvert
adtak át a rendőrségen.
Hétfő május 8-a, tegnap volt.
Hétfő estig 50 ezer lőszert,
100 kézigránátot és egyéb fegyvert,
köztük páncéltörő rakétavetőt is leadtak
a szerbiai rendőrségnek.
Minden nap reggel 7 órától este 7 óráig
adhatják le az engedély nélkül tartott fegyvereiket.
Ilyen fegyverek például az automata karabélyok, robbanószerek,
vagy olyan fegyverek, amelyek eredete tisztázatlan.


Fokozott közúti ellenőrzés Szerbiában

A hangsúly elsősorban a biztonsági öv használatán és a gyermekek megfelelő szállításán lesz.

Fokozott közúti ellenőrzést tartanak a héten Szerbiában. Szerbia is csatlakozott az Európai Közlekedésrendészeti Szervek Hálózatának nemzetközi akciójához. Főként a biztonsági öv használatát és a gyermekek biztonságos szállítását ellenőrzi mintegy 4000 rendőr.
A Belügyminisztérium közleménye szerint a biztonsági öv mellőzése az egyik legnagyobb közlekedésbiztonsági probléma Szerbiában. Tavaly 97 olyan gépjárművezető és 47 utas vesztette életét, akik nem csatolták be magukat. 2022-ben a közlekedési balesetekben elhunyt sofőrök több mint fele, az utasoknak pedig közel kétharmada nem használt biztonsági övet. Egy év alatt 195 226 személy kapott büntetést, mert nem vette figyelembe az említett biztonsági előírást, valamint 2 574-et szankcionált a rendőrség gyerekek szabálytalan szállítása miatt.

Szigorú közúti ellenőrzés Szerbiában

Mától szigorú közúti ellenőrzést végez a rendőrség a szerbiai utakon.

Mától vasárnapig tart a szigorú közúti ellenőrzés.
Ma március 6-a, hétfő van.
Vasárnap március 12-e lesz.
Főleg a biztonsági övek használatát
és a gyermekek megfelelő szállítását
ellenőrzik szigorúan a közúti rendőrök az országban.
Összesen 4 ezer rendőr ellenőrzi
a biztonsági övek használatát
és a gyerekek megfelelő szállítását az utakon.
Szerbiában az egyik legnagyobb
közlekedésbiztonsági problémája az,
hogy az utasok nem kapcsolják be a biztonsági öveiket.
A tavalyi évben 97 olyan gépjárművezető
és 47 utas vesztette életét,
akik nem csatolták be a biztonsági öveiket.
Tavaly 2022 volt.
A biztonsági öv használata életet is menthet.
Nagyon fontos bekapcsolni a biztonsági öveket utazás közben.
A rendőrök komoly büntetést adnak
azoknak az utasoknak, akik nem használják
a biztonsági öveiket.


Figyelem! Csalás!

Újabb csalásra figyelmeztet a Szerbiai Posta Közvállat.

A csalók megkíséreltek visszaélni a Posta logójával és nevével, és hamis üzeneteket küldenek sms-ben és WhatsApp-on azzal a szöveggel, hogy egy bizonyos küldemény felvételéhez fizessenek be egy összeget, jelentette a közvállalat. Az üzenetek egy olyan oldalra mutató hivatkozást tartalmaznak, amely nincs a Szerbiai Posta Közvállat tulajdonában, és amelyen bankkártyás fizetést kérnek – áll a közleményben. A Posta figyelmeztet, hogy soha nem kommunikált ilyen módon felhasználóival, és ha bárki hasonló tartalmú üzenetet kap, ne teljesítse az abban álló kérést.

Figyeljünk a csalókra!

Újabb csalásra figyelmezteti az embereket a Szerbiai Posta Közvállalat.

A csalók a Posta logóját és nevét használják.
A logó egyedi megjelölés, amelyről
1 szervezet, vállalat vagy termék jól felismerhető.
A csalók felhasználják a Posta logóját
és nevét, amivel hamis üzenetet küldenek
sms-ben vagy WhatsApp-on.
A csalók azzal a szöveggel írják a hamis üzenetet,
hogy 1 bizonyos csomag felvételéhez
fizessenek be egy összeget.
A csalók bankkártyás fizetést kérnek.
A Posta figyelmezteti a lakosokat,
hogy soha nem küldött ilyen üzeneteket.
Ha bárki hasonló üzenetet kap, ne fizessen, mert ez csalás!


Eltűnt egy ember a Palicsi-tóban

Vasárnap délután eltűnt egy 50 év körüli férfi a Palicsi-tóban. Valószínűleg vízbe fulladt, a holttestet még keresik.

Vasárnap 18 óra körül a járókelők arra lettek figyelmesek, hogy valaki segítségért kiált a vízből, majd alá merül. Az esetet azonnal jelentették az illetékes szerveknek. A rendőrség, a mentőszolgálat és a tűzoltóság emberei gyorsan a helyszínre értek és megkezdték a kutatást.
A helyiek elmondása szerint egy gyakorlott úszóról van szó, aki a férfi strandon levő mólótól akart átúszni a Palicsi női-fürdőhöz. Most sajnos nem jutott messzire, mivel a szemtanúk elmondása szerint a parttól 100 méterre sem lehetett, amikor segítségért kiáltott, majd pedig alá merült. Az áldozat ruhái, kerékpárja és iratai is a férfi strandnál lévő móló végén voltak.
A helyszínre érkező egységek azonnal megkezdték a keresést, de sötétedésig nem találták meg a holttestet. A kutatás búvárok segítségével folytatódik.

Eltűnt egy ember a Palicsi-tóban

Vasárnap június 20-a, tegnap volt.
Tegnap délután 6 órakor a sétálók
arra lettek figyelmesek, hogy 1 férfi segítségért
kiált a Palicsi-tóból.
Ez után a férfi a víz alá merült.
Az esetet a sétálók rögtön jelentették.
A rendőrség, a mentők és a tűzoltók is gyorsan
az eset helyszínére értek.
Valószínűleg a férfi vízbe fulladt.
A holttestet még keresik.
A férfit búvárok segítségével keresik a Palicsi-tóban.
A helyi lakosok elmondták, hogy a férfi
sokat úszott már a Palicsi-tóban.
A férfi strandon lévő mólótól akart átúszni
a Palicsi női-fürdőhöz az 50 év körüli férfi.
Sajnos ez nem sikerült neki, és a víz alá merült.
A férfi ruhái, kerékpárja és iratai is
a férfi strandnál lévő móló végén voltak.